text: Վիքիպեդիա, ազատ բովանդակությամբ, բազմալեզու հանրագիտարանային նախագիծ, որին հովանավորում է շահույթ չհետապնդող Վիքիմեդիա Հիմնադրամը։ Անունը կազմված է վիքի (համագործակցական կայքեր ստեղծելու տեխնոլոգիա, հավայան վիքի բառից, որը նշանակում է «արագ») եւ հունարեն էնցիկլոպեդիա բառերից։ Վիքիպեդիայի ավելի քան 30 միլիոն հոդվածները (այդ թվում՝ Հայերեն Վիքիպեդիայում) ստեղծվել են կամավոր մասնակիցների կողմից, եւ համարյա բոլոր հոդվածները կարող են խմբագրվել համացանցից օգտվող ցանկացած անձի կողմից։ Վիքիպեդիա նախագիծը սկսել են Ջիմմի Ուելսը եւ Լարի Սանգերը 2001-ի հունվարին, եւ ներկայումս այն Համացանցի ամենաօգտագործվող հանրագիտարանային կայքն է։ 2007 թվականի սեպտեմբերին այն ուներ 285 անկախ լրիվ առանձին լեզվական տարբերակներ, որոնց իրականացման հովանավորը Վիքիմեդիա Հիմնադրամ հասարակական հիմնադրամն է։ Ավանդական հանրագիտարանային հոդվածների հետ մեկտեղ կան նաեւ ալմանախ, թերթեր եւ ներկա իրադարձություններ թեմաներ։ Վիքիպեդիան ներկայումս Համացանցում ամենահաճախ այցելվող տեղեկատվական կայքերից մեկն է։ Օրական ամբողջ աշխարհից գրեթե 80 միլիոն մուտք է լինում այս կայքը։ Վիքիպեդիան պարունակում է մոտավորապես 30 միլիոն հոդված, որոնցից ավելի քան 4.300.000-ը պատկանում են անգլերեն տարբերակին։ Հանրագիտարանը սկսեց գործել որպես փորձագետների կողմից գրվող Նուպեդիա հանրագիտարանի շարունակությունը 2001 թվականի հունվարի 15-ից։ Հանրագիտարանը աշխատում է վիքի համակարգչային ծրագրով եւ ունի բազմաթիվ քույր նախագծեր, ինչպիսիք են օրինակ Վիքիդարանը եւ Վիքիգրքերը։ Վիքիպեդիան գնահատվում է անվճար լինելու, ազատության եւ մատչելիության, թեմաների հսկայական բազմազանության եւ հիրավի մանրամասն տեղեկությունների համար։ Վիքիպեդիան քննադատում են ավանդական հանրագիտարանի համեմատ արժանահավատության պակասի համար, :en:systemic bias, եւ ավանդական հանրագիտարանային թեմաների վերաբերյալ հոդվածների թերությունների համար։ Այս կայքը նաեւ հսկայածավալ փորձարարական դաշտ է :en:discourse այսպես կոչված սոցիալական գիտությունների բնագավառում ազատ քննարկումների համար։ Ազատ ու մատչելի հանրության գաղափարը, մի հանրության, որը միավորված է տեխնոլոգիայով, որտեղ հետզհետե մեծանում են հաղորդակցվող տեղեկությունների ծավալները, ակտիվորեն հոդվածներ են գրվում եւ քննարկվում ու ազատորեն տրամադրվում են համաշխարհային հասարակությանը, այս առանձնահատկությունները Վիքիպեդիան դարձնում են բացառիկ մի երեւույթ ոչ միայն որպես հանրագիտարան, այլ նաեւ որպես տեղեկատվական ռեսուրսների մի աննախադեպ աղբյուր։ Այդուհանդերձ, շնորհիվ հենց այն հանգամանքի, որ այն բաց է յուրաքանչյուր գրել ցանկացողի համար եւ կարող է ազատորեն խմբագրվել ընթերցողների կողմից, հոդվածների արժանահավատությունը ըստ էության կախված է գրողի պատասխանատվությունից եւ բարեխղճությունից, եւ Վիքիպեդիա համայնքը անդադար աչալուրջ պիտի լինի վանդալիզմի հնարավոր դեպքերը կանխարգելելու եւ սուբյեկտիվ տեսակետներից խուսափելու համար։ Վիքիպեդիայի արժանահավատությունը հաճախ է կասկածի տակ առնվում, հենց այդ պատճառով, որ հոդվածների բովանդակությունը կարող է ազատորեն խմբագրվել ցանկացողների կողմից, իսկ դա կարող է հանգեցնել որոշակի անճշտության եւ ոչ բավարար խորությամբ հետազոտված բովանդակության։ Վանդալիզմը մշտական խնդիր է, թեեւ ի պատիվ համայնքի պետք է ասել, որ այն սովորաբար բացահայտվում ու վերացվում է մի քանի րոպեների ընթացքում։ Ազատ խմբագրում Վիքիպեդիայի բովանդակությունը ստեղծում են օգտագործողները։ Յուրաքանչյուր այցելու կարող է խմբագրել Վիքիպեդիայի հոդվածները, եւ շատերն են այդպես անում, թեեւ կարելի է ասել, որ բոլոր խմբագրումների գրեթե կեսն անում է օգտագործողների ընդամենը 2.5 %-ը։ Էջերը միշտ կարելի է խմբագրել, այնպես որ ոչ մի հոդված երբեք «վերջնական» կամ «ավարտված» չի լինում։ Բոլոր խմբագրումների 18 %-ն անում են չգրանցված, անանուն խմբագիրները։ Այն խմբագիրների համար, որոնք չեն գրանցվել, օգտագործողի անվան փոխարեն օգտագործվում է նրանց IP հասցեն, որը որոշակի թվային կոդ է, եւ մեծ ցանկության դեպքում վերծանելի է։ Սակայն Վիքիպեդիան այնպես է ծրագրավորված, որ սովորաբար արգելք է դնում :en:open proxies չգրանցված խմբագրումների վրա։ Հատկապես մեծ լեզվական կայքերում, ինչպես օրինակ անգլերեն, գերմաներեն, ճապոներեն, որտեղ օրը մի քանի հազար նոր հոդված է հայտնվում, եւ անհնար է բոլորը հատ-հատ ստուգել, խմբագրել եւ կանխել վանդալիզմի փորձերը։ Միեւնույն ժամանակ, հավանականությունը շատ քիչ է, որ գրանցված օգտագործողները կարող են այդպիսի փորձեր անել։ Հեղինակներ Վիքիպեդիայում օգտագործողների բազմաթիվ շերտեր կան։ Ըստ էության, ինչպես նշվեց, յուրաքանչյուր օգտագործող կարող է նաեւ խմբագրել հոդվածները տարբեր եղանակներով, ընդ որում մյուս բոլորի հետ հավասար իրավունքներով եւ պայմաններով։ Սակայն Վիքիպեդիայում կան նաեւ ադմինիստրատիվ պաշտոններ։ Նրանց կոչում են սիսօփներ կամ ադմինիստրատորներ։ Ամենաստորին կարգի ադմինիստրատորներին ընտրում են հենց օգտագործողների համայնքները եւ նրանց իրավասություն է տրվում փակել կամ ջնջել ամբողջական էջեր, արգելք դնել որոշակի օգտագործողների մուտքի վրա՝ անշուշտ ուղղորդվելով ծրագրի վարած քաղաքականությամբ կամ օգտագործողների համայնքի ընդհանուր համաձայնությամբ։ Ավելի փոքրաթիվ են Վիքիպեդիա ծրագրի ընթացքը ղեկավարող բյուրոկրատները, որոնք կարող են նոր սիսօփներ նշանակել, հետո գալիս են ստյուարդները, որոնք իրենց հերթին բազմաթիվ մակարդակներում գործող բյուրոկրատներ են, ապա՝ դեւելոփերները, ովքեր պրոֆեսիոնալ ծրագրավորողներ են եւ կարող են մտնել ծրագրի ծրագրային ապահովման ֆայլեր։ Խմբագրումը կարող է կատարվել նաեւ ավտոմատացված կամ կիսաավտոմատացված փոքրիկ ծրագրերի միջոցով։ Ներքին քաղաքականություն Վիքիպեդիայի մասնակիցները (Վիքիպեդիացիները) պահպանում եւ պարտադրում են մյուսներին մի քանի սկզբունքային մոտեցումներ. Անկողմնակալ, կամ չեզոք տեսակետների արտահայտում հոդվածներում, որովհետեւ այս հանրագիտարանային համայնապատումում կարող են մասնակցել երկրագնդի բոլոր գաղափարախոսությունների եւ ազգությունների տեր մարդիկ։ Պետք է հուսալ, որ կայքում տեղադրված բոլոր հոդվածները կլինեն հնարավորինս անկողմնակալ, օբյեկտիվ եւ ճշգրիտ։ Ըստ ծրագրի ջատագովների այն հանգամանքը, որ հոդվածների շարադրմանը կարող են մասնակցել անսահմանափակ թվով միմյանց անծանոթ մարդիկ, կապահովի կարծիքների բազմազանությունը եւ բովանդակության առավելագույն օբյեկտիվությունը։ Սակայն չեն բացառվում կարծիքների բախումներ եւ թեժ քննարկումներ ինչը ոչ հազվադեպ երեւույթ է, հատկապես անգլերեն Վիքիպեդիայի հոդվածներին կից քննարկման էջերում։ Այսպիսով, կարելի է ասել, որ չեզոք տեսակետը Վիքիպեդիայի համար ոչ այնքան քաղաքականություն է, որքան գաղափարախոսություն։ Չներկայացնել աղբյուրներով չհիմնավորված հետազոտական աշխատանք. որովհետեւ ըստ էության անհնար է վերահսկել բոլոր հոդվածների գիտական արժանահավատության աստիճանը։ Այդ իսկ պատճառով Վիքիպեդիայում տեղադրված նյութերի բովանդակությունը պետք է հիմնավորված լինի այլ գիտահետազոտական աղբյուրներին կատարված հղումներով։ Այսինքն փաստեր, որոնք նոր են հայտնաբերվել եւ չեն հրապարակվել որեւէ այլ տպագիր աղբյուրում (եւ այդ իսկ պատճառով չեն կարող որակավորվել «ըստ ... տվյալների աղբյուրի» բառերով) ողջունելի չեն։ Սահմանափակել քննարկումները «քննարկում» էջերում եւ որեւէ հարցի քննարկում չառաջարկել անմիջականորեն հոդվածային էջերում։ Կենտրոնանալ հոդվածի հանրագիտարանային բովանդակության վրա։ Մի շարք մուտքագրումներ խրախուսելի չեն, որովհետեւ նրանք իրենցից ոչ մի հանրագիտարանային արժեք չեն ներկայացնում կամ իրենց բնույթով հանրագիտարանային տեղեկություններ չեն պարունակում։ Օրինակ. Վիքիպեդիայի հոդվածները չեն կարող լինել բառարանային սահմանումներ կամ այնպիսի ամբողջական նյութեր, ինչպես օրենքների տեքստերը կամ ճառերը, դրանք պարզապես անթույլատրելի են։ Սակայն կան Վիքիպեդիայի քույր նախագծեր, ինչպես օրինակ :en:Wiktionary եւ :en:Wikisource, որոնք նախատեսված են հենց հղումային նյութերի բազմաթիվ այլ տեսակների համար, որոնք չեն համապատասխանում Վիքիպեդիայի ֆորմատին։ Կան մի շարք չգրված կանոններ կամ վարվելակարգեր, որոնց հետեւում է ամբողջ Վիքիպեդիա հասարակությունը, ինչպես օրինակ ընդունված չէ ստորագրել հոդվածների տակ, բացի հղումներ անելուց եւ նամակներից (եթե գրանցված օգտագործող եք, ապա ստորագրություն թողնելու համար ընդամենը սեղմում եք այս տեքստի շրջանակի վերեւում իկոնների շարքի աջից երկրորդի վրա, եւ ձեր կեղծանունը, ամսաթիվն ու ժամը կհայտնվեն այդտեղ էջը պահպանելուց հետո), իսկ օժանդակ ֆայլերում առանց այն էլ երեւում է, թե ով եւ երբ է արել փոփոխությունը կամ հոդվածի մուտքագրումը։ Երբ այդ կանոնները դիտավորյալ կամ պարբերաբար են խախտվում, համայնքը սովորաբար որոշում է կայացնում ավելի խիստ միջոցներ նախաձեռնել վարվելաձեւի համայնքային կանոնները պարտադրելու կամ խախտումը անտեսելու համար։ Կան նաեւ մի շարք կարեւոր ոճային ավանդույթներ, հատկապես հոդվածների վերնագրերի կապակցությամբ, օրինակ, երբ կան մի քանի անուններ, ապա գերադասելի է այն Վիքիպեդիա լեզվով անվանումը, որն առավել տարածված է կամ առավել հաճախ է օգտագործվում։ Վերնագրերը գրեք փոքրատառերով, բացի, անշուշտ, առաջին տառերից, դա կօգնի պահպանել հոդվածների միջեւ կապերի ցանցը։ Անպատճառ խմբագրեք եւ սրբագրեք ձեր հոդվածները, որպեսզի դրանք ընթեռնելի եւ ուսանելի լինեն մյուսների համար։ Եթե որեւէ տեքստ թարգմանում եք, ավելի շատ ուշադրություն դարձրեք հայերեն դրա հասկանալիության եւ պարզության վրա։ Գրեք հստակ, պարզ եւ մի մոռացեք հղումներ անել հոդվածների տակ ձեր տվյալների աղբյուրների մասին։ Կիսատ հոդվածների վերջում դրվում է խորանարդիկ, որը զգուշացնում է, որ հոդվածը դեռ ավարտված չէ եւ հրավիրում մյուսներին աշխատել դրա վրա։ Ուրիշների գրած հոդվածներում խմբագրումներ անելիս անպայման լրացրեք «խմբագրումի ամփոփ նկարագրությունը»։ Դա կօգնի հեղինակին հետեւել ձեր կատարած խմբագրումների բնույթին։ Չեզոք տեսակետ Վիքիպեդիան կառուցվում է այն գաղափարի հիման վրա, որ նրա բոլոր հոդվածները պետք է գրվեն չեզոք տեսակետից։ Չեզոք տեսակետ նշանակում է գաղափարներն ու փաստերն արծարծել այնպես, որ շարադրման հետ կարողանան համաձայնել եւ՛ համակարծիք, եւ՛ տարակարծիք կողմերը։ Անշուշտ, բացարձակ համաձայնությունն անհնարին է։ Աշխարհում կան այնպիսի գաղափարախոսներ, որոնք երբեք չեն համաձայնվի որեւէ մեկի կարծիքի հետ՝ շարունակելով անգամ ուժով պնդել սեփական կարծիքի բացարձակ եւ անվերապահ ճշտությունը։ Սակայն Վիքիպեդիան կոչ է անում որդեգրել գրելու այնպիսի ոճ, որն ընդունելի լինի ըստ էության ռացիոնալ մտածելակերպ ունեցող բոլոր մարդկանց համար։ Չեզոք տեսակետի քաղաքականությունը պնդում է, որ հոդվածները պետք է գրվեն առանց կողմնակալության, արդարացիորեն արտահայտելով բոլոր տեսակետները։ Սակայն, ճիշտ այնպես ինչպես մյուս բոլոր համատեղ իրականացվող ծրագրերում, Վիքիպեդիան արդեն ներկառուցված կողմնակալություն ունի, քանի որ ազգային լեզուներով կառուցվող հոդվածները գրվում են որոշակի ժողովրդագրական միասնություն ունեցող հանրության կողմից։ Վիքիպեդիայի դեպքում սա արտահայտվում է այն միտման մեջ, որ համակարգչային գրագիտություն ունեցող ամերիկացի ու բրիտանացի հոդվածագիրները ավելի շատ գրում են այն մասին, ինչն իրենց առավելապես հետաքրքրում է։ Արդյունքում, երկու հոդվածների համեմատությունից կարող է պարզվել, որ «Քորոնեյշըն Սթրիթ» :en:Coronation Street կոչվող բրիտանական հեռուստասերիալի մասին հոդվածը, որն սկսվել են գրել 2005 թվականին կազմված է 6.933 բառերից, դեռ չհաշված այն մյուս 14 հոդվածները, որոնք գրված են այդ նույն թեմայի շուրջ (4.746 բառ)՝ նվիրված հեռուստաֆիլմում խաղացող դերասաններին ու կերպարներին, մինչդեռ Ռուանդային ցեղասպանությանը նվիրված (:en:Rwandan Genocide) հոդվածը պարունակում է ընդամենը 2.840 բառ այն մասին թե ինչպես 800.000 մարդ բնաջնջվեց 100 օրվա ընթացքում։ (Ընթերցեք բոլոր այն հոդվածները, որոնք վերաբերում են Հայաստանին կամ հայկական ցեղասպանությանը, եթե այդպիսիք գտնեք եւ ավելացրեք ձեր կողմից)։ Անգլերեն հանրագիտարանում նմանատեսակ երկար հոդվածներ կան այնպիսի անկարեւոր թեմաների շուրջ, ինչպիսիք են հեռուստատեսային ծրագրերը, ֆիլմերի կերպարները, պոպ երաժշտությունը, երաժշտական ալբոմներն ու վիդեո խաղերը։ Պատճառը, թե ինչու անգլերեն Վիքիպեդիայում (որն առավել մեծ եւ բոլոր վիքիպեդիացիների կողմից տեղեկությունների համար ամենաշատ հաճախվող կայքն է) հոդվածների տեսակետները հիմնականում ամերիկյան կամ բրիտանական են, հենց նրանում է, որ Վիքիպեդիայի հոդվածների վրա աշխատում են հիմնականում ամերիկացիներ եւ բրիտանացիներ։ Ընդ որում ուշադրություն դարձնելով մյուս ազգային լեզուներով գրվող հանրագիտարաններին՝ կարելի է հետաքրքիր եզրակացություններ անել տարբեր ազգերի համակարգչային գրագիտության եւ ինտերնետային ակտիվության աստիճանի, ինչպես նաեւ քաղաքակրթության մակարդակի մասին, այսինքն՝ հանրօգուտ նպատակի համար անվճար աշխատանք կատարելու պատրաստակամությունը։ Վիճաբանություններ Վիքիպեդիայի հոդվածները երբեմն դառնում են «խմբագրական պատերազմների» առարկա, երբ նախանձախնդիր հեղինակները ջնջում կամ անխնա փոխարինում են մյուսների ներդրումները իրենց հոդվածներում։ Օրինակ :en:Red Herring հոդվածը, (այսինքն «կարմիր հարինգ»՝ հարինգը նիհարիկ բայց շատ համեղ օվկիանոսային ձկնատեսակ է):en:October 2004-ին դարձավ անգլերեն Վիքիպեդիայի/:en:English Wikipedia ամենաշատ խմբագրված հոդվածը, որի մեջ խմբագրումների թիվը նույնիսկ ավելի շատ էր, քան այնպիսի թեմաների նվիրված հոդվածներում, ինչպես :en:George W. Bush/ Ջորջ Բուշ, :en:John Kerry/ Ջոն Քերրի, :en:Sexual slang/Սեռական սլենգ, :en:Jesus/Հիսուս, :en:Jew/հրեա, :en:Adolf Hitler/Ադոլֆ Հիտլեր, :en:Recent deaths/Մահախոսականներ եւ :en:Saddam Hussein/Սադդամ Հուսեյն։ Վիքիպեդիացիները ձգտում են խուսափել վիճաբանություններից՝ փորձելով հասնել «ոսկյա միջինին»։ Վանդալիզմ Վիքիպեդիայում ազատ խմբագրելու հնարավորությունը վանդալիզմի թիրախ է դառնում, ինչն արտահայտվում է անիմաստ կամ դիտավորյալ սխալ գրառումներով։ Շատ հաճախ վանդալիզմի թիրախ են դառնում հանրահայտ գրառումները, թեպետ ցանկացած գրառում կարող է վանդալիզմի թիրախ դառնալ։ Վանդալիզմը հիմանականում կայանում է գրառման վերացումով կամ այն փոխարինելով անիմաստ հայտարարությամբ, երբեմն էլ հայհոյանքներով։ Նման հայտարարությունները կարելի է ուղղել՝ մտնելով հոդվածի պատմության բաժինն ու ընտրելով նախքան վանդալիզմը եղած տեքստը, ապա՝ սեղմելով հիշել։ Վիքիպեդիայի սկզբունքներից են գրառումների պահպանումն ու վանդալիզմի հետեւանքից նրանց վերանորոգումը։ Վանդալիզմի միջոցները տարբեր են, սակայն սովորաբար այն կարելի է չեզոքացնել րոպեների ընթացքում։ Վիքիպեդիայի աշխատություններից մեկում, Վիյեգասը, Ուաթնբերգը եւ Դեյվը (2004) գտել են ուղղումներ կատարելու միջին տեւողությունը 1.8 օր, որը միջինը կազմում է 1.7 րոպե, մինչդեռ վանդալիզմը տեւել է 7.7 օր, որը միջինը կազմում է 2.8 րոպե։ Հակառակ նախորդին, «ամբողջ ցանկը» ուղղելու համար օգտագործվել է 22.3 օր, որը միջինը կազմում է 90.4 րոպե։ Հետազոտողներից Մարտին Ուաթնբերգը The Wall Street Journal թերթում ասել է. «Մենք զարմանում ենք վանդալիզմ տեսնելիս, սակայն նույնքան զարմանում ենք, թե որքան արագ դրանք ուղղվեցին»։ Որակի վերահսկում Վիքիպեդիացիները բարձր որակ ստանալու համար ստեղծել են մի քանի ազատակամ կոմիտեներ եւ միջոցներ։ Օրինակ՝ ծավալուն հոդվածների վերագրման համար անհրաժեշտ է միասին համագործակցել։ Նման աշխատությունների վրա կարելի է ամբողջ համայնքով աշխատել եւ քվեարկության միջոցով որոշել լավագույն տեքստը։ Բարձրորակ հոդվածները կարելի է նշանակել «առանձնահատուկ հոդված» (featured article), այնուհետեւ, դրանցից յուրաքանչյուրը վերաքննելով, ընտրել այն տարբերակը, որն առանձնանում է չեզոքությամբ, ըմբռնելիությամբ, վկայակոչումներով եւ հստակությամբ։ Քննադատություն Վիքիպեդիան քննադատվել է զգալի պակասների, հուսալիության, ըմբռնելիության եւ անհիմնավորվածության մեջ։ Գրադարանավարերը եւ հանրագիտարանի խմբագիրները վկայակոչման համար այն համարում են որպես սահմանափակ ծառայություն կամ ընդհանրապես ոչնչություն։ Քննադատների կարծիքով ազատ խմբագրումը Վիքիպեդիան դարձնում է ոչ հուսալի աշխատություն։ «Դը Գարդիան»–ի հետ հարցազրույցում, գրադարանավար Ֆիլիպ Բրադլին ասաց, որ նա չի օգտագործի Վիքիպեդիան եւ «համոզված է, որ այլ գրադարանավարները նույնպես չեն օգտագործի այն։ Հիմնական խնդիրն անհիմն տեղեկատվությունն է։ Տպագրվող աշխատությունների հեղինակները պետք է համոզված լինեն իրենց մեջբերած տեղեկատվության հուսալիության մեջ, քանզի այն նրանց ապրուստի միջոցն է, ոչ թե սրա նման, որը դուրս է գալիս լուսամուտից։ Բրիտանիկա հանրագիտարանի գլխավոր խմբագիրը նմանապես նշեց, որ «Վիքիպեդիայի նախադրյալ բարելավումը կկատարելագործի այն։ Այդ նախադրյալը ամբողջովին հաստատված չէ»։ Բանավեճում՝ Վիքիպեդիան որպես ակադեմիական աղբյուր, Բոյդը կարծում է որ «այն երբեք հանրագիտարան չի լինի, սակայն այն կարող է պարունակել ծավալուն գիտելիքներ այլ նպատակների համար»: Քանի որ Վիքիպեդիան գրվում է կամավորների բնավորությամբ, հետեւաբար երբեմն այն համարվում է անըմբռնելի։ Բրիտանիկա հանրագիտարանի գլխավոր խմբագիր Դեյլ Հոյբերգի կարծիքով «մարդիկ գրում են իրենց հետաքրքրող թեմաների մասին, եւ հետեւաբար շատ այլ թեմաներ ուշադրության չեն առնվում, իսկ լրատվության նյութերը առավել ուշադրության են առնվում։ Օրինակ՝ Ֆրանցիս փոթորիկի մասին 5 անգամ ավել էջ տեղեկատվություն կա, քան չինական արվեստի մասին։ Իսկ Coronation Steet–ի (Թագադրման Փողոցի) նախաբանը երկու անգամ ավել է, քան Թոնի Բլեյրի մասին հոդվածը» Տեխնիկական հարցի քննադատման մեջ Վիքիպեդիան համարվում է «Գուգլ Բոմբ», որը խանգարում է փնտրող միջոցներին իր բազմազան կապերով։ Փնտրվող նյութերի պատասխաններում Վիքիպեդիայի հոդվածները երբեմն կլինեն առաջնակարգ։ Քույր նախագծեր Վիքիպեդիան ունի հետեւյալ քույր-նախագծերը, որոնք Վիքիմեդիայի ընտանիքի մաս են կազմում. Վիքիտվյալներ (Wikidata), ազատ տվյալների նախագիծ Վիքիբառարան (Wiktionary), ազատ բառարանի նախագիծ Վիքիգրքեր (Wikibooks), ազատ դասագրքեր եւ ուսումնական ձեռնարկներ Վիքիքաղվածք (Wikiquote), քաղվածքների հավաքածու Վիքիդարան (Wikisource), ազատ տեքստերի գրադարան Վիքիպահեստ (Wikimedia Commons), մեդիաֆայլերի շտեմարան Վիքիլուրեր (Wikinews), ազատ նորություններ Վիքիցեղեր (Wikispecies), ցեղատեսակների տեղեկատու Վիքիլսարան (Wikiversity), ազատ ուսումնական նյութեր Մետա-վիքի (Meta Wiki), Վիքիմեդիայի նախագծերի կոորդինացում Չնայած կան բազմաթիվ այլ նախագծեր, որոնք աշխատում են Վիքի-սկզբունքով եւ կարող են օգտագործել նույն Մեդիավիքի ազատ ծրագրային ապահովումը եւ արտաքնապես շատ նման լինել նշված նախագծերին, նրանք չեն պատկանում Վիքիմեդիա հիմնադրամին։ Աղբյուրներ Վիքիմեդիայի նախագծեր ԱՄՆ-ի կայքեր Բազմալեզու կայքեր


Տեսանյութում երեւում է, թե ինչպես է 1.5 տարեկան փոքրիկը կերակրում հսկա շանը։ Շունն էլ համբերատար սպասում է յուրաքանչյուր հաջորդ կտորին։ Տեսանյութը դիտել են ավելի քան 4 հազար անգամ, օգտատերերը հաճոյախոսություններ են շռայլել փոքրիկի հասցեին։ «Կրիմինալ», – կատակով գրել է օգտատերերից մեկը։ «Խմբակային գողություն», – հումորով ավելացրել է մեկ ուրիշը։ «Ինչ լավն են», «Այս երեխան ոչ մեկից չի վախենում, այսպիսի եղբայր ունի», – գրել են մյուսները։ Sputnik Արմենիայի կայքում կարող եք մի շարք զվարճալի տեսանյութեր դիտել։ Սոված ու բկլիկ քոթոթը ծիծաղ ու արցունք է առաջացրել համացանցում Փոքրիկ մկնիկը քիչ էր մնում` պապիկին խելագարության հասցներ. անհավանական տեսանյութ Կառավարությունը փոխում է զինծառայությունից տարկետում ստանալու կարգը Արտասահմանյան բուհեր ընդունվողների` զինվորական ծառայությունից տարկետում ստանալու գործը կհեշտանա։ Բուհ ընդունվելու համար տրված տարկետումը ուժի մեջ կմնա մինչեւ ուսումնառության ավարտը։ ԵՐԵՎԱՆ, 6 օգոստոսի - Sputnik. ՀՀ Կառավարությունը փոխում է զինծառայությունից տարկետում ստանալու կարգը։ Որոշումն ընդունվեց ՀՀ կառավարության այսօրվա նիստում։ Ներկայացնելով որոշման ընդունման անհրաժեշտությունը` ԿԳՄՍ նախարար Արայիկ Հարությունյանը նշեց, որ դրանով փորձ է արվում գիտության եւ կրթության բնագավառներում նշանակալի նվաճումներ ունեցող քաղաքացիներին աշխարհի լավագույն բարձրագույն ուսումնական հաստատություններ ընդունվելու եւ որակյալ կրթություն ստանալու հնարավորություն ընձեռել։ «Գործող կարգավորման համաձայն՝ բակալավրի կրթական ծրագրով սովորող կամ դիմորդ հանդիսացող քաղաքացին պարտադիր զինվորական ծառայության զորակոչից տարկետում կարող է ստանալ կարգի 7-րդ կետի պահանջներին համապատասխան նշանակալի նվաճումներ ունենալու արդյունքում, իսկ մագիստրատուրայի եւ ասպիրանտուրայի կրթական ծրագրերով սովորող կամ դիմորդ հանդիսացող քաղաքացին՝ 8-րդ կետի համաձայն։ Բայց, եթե վերջիններս ընդունվում էին աշխարհի լավագույն ուսումնական հաստատություններ` ուսումը շարունակելու, ապա զրկվում էին տարկետման իրավունքից»,– ասաց նախարարը։ ՀՀ վարչապետ Նիկոլ Փաշինյանն էլ պարզաբանեց, որ գործող կարգով, ուսանողը, փաստորեն ավելի բարձր մակարդակի ուսումնական հաստատություն ընդունվելու պարագայում զրկվում էր տարկետման իրավունքից ու ստիպված էր նորից դիմել` նոր տարկետում ստանալու համար։ «Հիմա կրթության շարունակականությունն ապահովելու համար այդ տարկետումը կշարունակի մնալ ուժի մեջ մինչեւ 26 տարեկանը, բայց ոչ ավելի, որպեսզի դա չօգտագործվի պարտադիր զինվորական ծառայությունից խուսափելու համար»,– նշեց վարչապետը։ Նշենք, որ կառավարությունը երեկ` օգոստոսի 5-ին, քննարկել է հանրակրթության նոր չափորոշիչը եւ վարչապետի խոսքով՝ առաջիկայում այն կընդունվի` կառավարության որոշմամբ։ կառավարություն, որոշում, տարկետում, Կրթության, գիտության, մշակույթի եւ սպորտի նախարարություն (ԿԳՄՍ), Արայիկ Հարությունյան, Նիկոլ Փաշինյան, Հայաստան


Լրատվություն Մամլո հաղորդագրություններ 14.05.2017 / Նախագահ Սերժ Սարգսյանը պաշտոնական այցով մեկնել է Կատարի Պետություն Նախագահ Սերժ Սարգսյանն այսօր պաշտոնական այցով մեկնել է Կատարի Պետություն: Այցի շրջանակներում Հանրապետության Նախագահը հանդիպում կունենա Կատարի Էմիր Թամիմ բին Համադ Ալ Թանիի հետ: Մայրաքաղաք Դոհայում նախատեսված են նաեւ Հանրապետության Նախագահի հանդիպումները «Կատար էյրվեյզ» ընկերության գործադիր տնօրեն Աքբար Ալ Բաքրի, Կատարի գործարար շրջանակների եւ տեղի հայկական համայնքի ներկայացուցիչների հետ: 2096 14.05.2017 / Նախագահը մասնակցել է Երեւանի ավագանու ընտրությունների քվեարկությանը Նախագահ Սերժ Սարգսյանը տիկնոջ՝ Ռիտա Սարգսյանի հետ այսօր առավոտյան մայրաքաղաքի թիվ 9/18 ընտրատեղամասում մասնակցել է Երեւանի ավագանու ընտրությունների քվեարկությանը: Ընտրատեղամասում պատասխանելով լրագրողների հարցերին, թե Երեւանում ի՞նչ կփոխվի, եթե Տարոն Մարգարյանը ընտրվի քաղաքապետի պաշտոնում, Հանրապետության Նախագահը ասել է՝ Երեւանը կդառնա ավելի լավը: Մեկ այլ հարցի, թե հանուն ինչի՞ է քվեարկել, Նախագահը պատասխանել է՝ հանուն լավ Երեւանի: 13.05.2017 / Նախագահին արդարադատության նախարարը զեկուցել է ոլորտի բարեփոխումների եւ իրականացվող ծրագրերի մասին Հանրապետության Նախագահի հետ աշխատանքային հանդիպման ժամանակ արդարադատության նախարար Արփինե Հովհաննիսյանն այսօր զեկուցել է նախարարության գործունեության հիմնական ուղղություններով իրականացվող միջոցառումների, ինչպես նաեւ կոռուպցիայի դեմ պայքարի ոլորտում ձեռնարկվող ինստիտուցիոնալ բարեփոխումների մասին: Նախարարը ներկայացրել է, որ կոռուպցիայի կանխարգելման հարցերով նոր մարմինը ձեւավորվելու է Բարձրաստիճան պաշտոնատար անձանց էթիկայի հանձնաժողովի հենքի վրա եւ հաշվի առնելով Սահմանադրության նոր... 12.05.2017 / Նախագահ Սերժ Սարգսյանը ընդունել է Հայաստանում Սուրբ Աթոռի առաքելական նվիրակին Նախագահ Սերժ Սարգսյանն այսօր ընդունել է Հայաստանում Սուրբ Աթոռի առաքելական նվիրակ, արքեպիսկոպոս Մարեկ Սոլչինսկուն (նստավայրը՝ Թբիլիսի)՝ դիվանագիտական առաքելության ավարտի կապակցությամբ: Հանրապետության Նախագահը շնորհակալություն է հայտնել պապական նվիրակին վերջին հինգ տարիների նրա աշխատանքի, Հայաստանի եւ Սուրբ Աթոռի միջեւ հարաբերությունների ամրապնդմանն ուղղված ջանքերի եւ անձնական մեծ ներդրման համար: Զրուցակիցները համակարծիք են եղել, որ վերջին հինգ տարիները նոր հնչեղություն հաղորդեցին... 12.05.2017 / Նախագահ Սերժ Սարգսյանին իր հավատարմագրերն է հանձնել Հայաստանում Պերուի նորանշանակ դեսպանը Նախագահ Սերժ Սարգսյանին այսօր իր հավատարմագրերն է հանձնել Հայաստանի Հանրապետությունում Պերուի Հանրապետության նորանշանակ արտակարգ եւ լիազոր դեսպան Լուիս Բենխամին Չիմոյ Արտեագան (նստավայրը՝ Մոսկվա): Հանրապետության Նախագահը շնորհավորել է դեսպանին Հայաստանում դիվանագիտական առաքելությունն սկսելու կապակցությամբ, մաղթել հաջողություններ եւ հույս հայտնել, որ նրա ակտիվ գործունեության շնորհիվ առաջիկա տարիներին հնարավոր կլինի նոր լիցք հաղորդել երկու երկրների փոխշահավետ գործակցությանը: Նախագահն... 11.05.2017 / Նախագահի նստավայրում ՀՀԿ-ի եւ ՀՅԴ-ի միջեւ ստորագրվել է քաղաքական կոալիցիա կազմավորելու մասին հուշագիր Հանրապետության Նախագահի նստավայրում այսօր Հայաստանի Հանրապետական կուսակցության եւ Հայ Յեղափոխական Դաշնակցություն կուսակցության միջեւ ստորագրվել է քաղաքական կոալիցիա կազմավորելու մասին հուշագիր, որը կգործի մինչեւ 6-րդ գումարման Ազգային ժողովի լիազորությունների ավարտը: Քաղաքական վերոնշյալ երկու ուժերը կոալիցիոն հուշագրով քաղաքական պատասխանատվություն են ստանձնել կառավարության ողջ գործունեության համար: Ստորագրված փաստաթղթում ամրագրված են քաղաքական կոալիցիայի շրջանակներում համագործակցության...


Լրատվություն Շնորհավորական Նախագահ Սերժ Սարգսյանի շնորհավորական ուղերձը Գյումրին 2013 թվականին ԱՊՀ երկրների մշակութային մայրաքաղաք հռչակվելու կապակցությամբ 28.06.2013 Հարգելի՛ հյուրեր, Սիրելի՛ գյումրեցիներ, Շնորհավորում եմ բոլորիս` Գյումրին 2013 թվականին ԱՊՀ երկրների մշակութային մայրաքաղաք հռչակվելու առթիվ: Այդ կարեւորագույն որոշումը կայացվեց 2012 թվականի դեկտեմբերի 5-ին՝ Աշգաբատում տեղի ունեցած ԱՊՀ պետությունների ղեկավարների խորհրդի նիստի ընթացքում: «Համագործակցության մշակութային մայրաքաղաք» միջպետական ծրագիրն ուղղված է ԱՊՀ երկրների միջեւ մշակութային երկխոսության խթանմանը եւ այս բնագավառում նրանց ներուժի միավորմանը: Այն կոչված է բացահայտելու մայրաքաղաքներից դուրս առկա ստեղծագործական ռեսուրսները եւ ամրապնդելու ԱՊՀ ժողովուրդներին կապող մշակութային համագործակցության անտեսանելի լարերը: Հարուստ պատմական ընդհանուր փորձը պետք է մշտապես ի ցույց դրվի, որպեսզի հնարավոր լինի գտնել փոխադարձ գնահատանքի նոր եզրեր: Ուրախությամբ պետք է ընդգծեմ, որ այս հրաշալի ծրագրի առաջարկի հեղինակը Հայաստանի Հանրապետությունն է: Ուրախ եմ նաեւ, որ հազարամյակների պատմություն ունեցող Շիրակի մարզկենտրոն Գյումրին է իրականացնելու այս կարեւոր առաքելությունը: Քաղաք, որը լավագույնս պահպանել ու նորովի զարգացրել է մեր ժողովրդի ազգային եւ մշակութային լավագույն ավանդույթները: Քաղաք, որն արդեն իսկ մեզանում հայտնի է որպես Հայաստանի մշակութային մայրաքաղաք, քանի որ այն հայ մշակույթի նշանավոր բազմաթիվ գործիչների ծննդավայրն է: Վստահ եմ, որ 2013 թվականին ԱՊՀ երկրների մշակութային մայրաքաղաք լինելու փաստը նոր անմոռաց էջ կգրի Գյումրու կենսագրության մեջ: Շնորհակալություն եմ հայտնում բոլոր կազմակերպիչներին եւ մասնակիցներին, մաղթում տպավորիչ ու բովանդակալից օրեր:


source: wikipedia

text: Կոլումբիա, պաշտոնապես՝ Կոլումբիայի Հանրապետություն (), պետություն Հարավային Ամերիկայի հյուսիս-արեւմուտքում։ Սահմանակից է արեւելքում Վենեսուելային, հարավ-արեւելքում Բրազիլիային, հարավ-արեւմուտքում Պերուին, հարավում Էկվադորին եւ հյուսիսում Պանամային։ Ողողվում է Խաղաղ օվկիանոսի եւ Կարիբյան ծովի ջրերով։ Պատմություն Կոլումբիան իսպանացիների կողմից հայտնաբերվել է 1499 թվականին։ 16-րդ դարի 30-ական թվականներին իսպանացիները վերջնականապես նվաճել են երկիրը՝ հարակից տարածքներով, եւ դարձրել գաղութ՝ Նոր Գրանադա անունով (ընդգրկում էր նաեւ Էկվադորի, Պանամայի, Վենեսուելայի տարածքները), որը հետագայում տրոհվել է։ Կոլումբիայի անկախությունը հռչակվել է 1810 թվականի հուլիսի 20-ին, սակայն իրական անկախությունն սկսվել է 1830 թվականից՝ Մեծ Կոլումբիայի դաշնության տրոհումից հետո (նրանից անջատվել են ներկայիս Վենեսուելան եւ Էկվադորը)։ 1863 թվականից երկիրն անվանվել է Կոլումբիայի Միացյալ Նահանգներ, 1886 թվականից՝ Կոլումբիայի Հանրապետություն։ Երկրի հիմնական բնակիչները կոլումբիացիներն են։ Աշխարհագրություն Կոլումբիան գտնվում է Հարավային Ամերիկայի հյուսիս-արեւմուտքում։ Ափերը ողողվում են Խաղաղ օվկիանոսի եւ Կարիբյան ծովի ջրերով։ Երկրին են պատկանում նաեւ Սան Անդրես, Պրովիդենսիա (Կարիբյան ծովում) եւ Մալպելո (Խաղաղ օվկիանոսում) կղզիները։ Ռելիեֆը բազմազան է. հյուսիսում եւ արեւելքում հարթավայրային է, իսկ արեւմուտքում ձգվում է Կոլումբիական Անդեր լեռնաշղթան։ Հյուսիս-արեւմուտքում Սիեռա Նեւադա դե Սանտա Մարտա լեռնազանգվածն է, որտեղ գտնվում է Կոլումբիայի ամենաբարձր՝ Կոլոն լեռնագագաթը (5800 մ)։ Ափամերձ գոտիներում ճահճապատ դաշտավայրեր են։ Կան նավթի, գազի, ածխի, ոսկու, պլատինի, զմրուխտի (առաջին տեղն աշխարհում), երկաթի պաշարներ։ Կլիմա Կլիման հասարակածային եւ մերձհասարակածային է։ Գետային ցանցը խիտ է։ Խոշոր գետերն են Մագդալենան, Անտրատոն, Մետան, Գուավիարեն, Կակետան եւ այլն։ Կան բազմաթիվ լճեր։ Տարածված են մշտադալար անտառներն ու սավաննաները։ Կենդանական աշխարհը հարուստ է։ Վարչական բաժանում Կոլումբիան ունիտար հանրապետություն է, որը բաժանվում է 32 դեպարտամենտրների () եւ մայրաքաղաքային շրջանի ()։ Ամեն դեպարտամենտրը գլխավորում է նահանգապետը () եւ Դեպարտամենտրի Ժողովը (), որին չորս տարով ընտրում է բնակչությունը։ Նահանգապետը չի կարող զբաղեցնել իր պաշտոնը երկու անգամ ՝ առանց ընդհատումների։ Դեպարտամենտներն ունեն ինքնավարության որոշ աստիճան։ Դեպարտամենտները կազմված են մունիցիպալիտետներից ()։ Մունիցիպալ կառավարությունը գլխավորում է ալկալդը (), իսկ վարչական մարմինն Մունիցիպալ Խորհուրդն է ()։ Երկուսին էլ ընտրում է բնակչությունը ՝ չորս տարով։ Մայրաքաղաքային շրջանն է երկրի մայրաքաղաք Բոգոտան։ Բոգոտան մասամբ քաղված է իրեն շրջապատող Կունդինամարկա դեպարտամենտից։ Հիմնականում կոլումբիացները կաթոլիկ են, բայց անտառային հնդկացիների շարքում հանդիպում են ավանդական ցեղային հավատքներ։ Ծանոթագրություններ Կոլումբիա Հարավային Ամերիկայի երկրներ ՄԱԿ-ի անդամ երկրներ Հանրապետություններ


Արցախա-ադրբեջանական հակամարտ զորքերի շփման գոտում հակառակորդը հրադադարի պահպանման ռեժիմը խախտել է ավելի քան 190 անգամ - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր 12/15/2019 11:06 Սպանված զինվորի նկատմամբ զորամասում պարբերաբար բռնությո՞ւն է գործադրվել. Նրա մարմնի վրա հայտնաբերված վնասվածքները տարբեր վաղեմության են 12/14/2019 22:49 Խաչատուր Սուքիասյանը Ռուբեն Հայրապետյանին զգուշացրել է «ընտանեկան թեմաների մեջ չխառնվել» 12/14/2019 13:47 Վլադիմիր Կարապետյանը հայտարարում է, որ Ռուբեն Հայրապետյանը կեղծ տեղեկություններ է տարածում 12/15/2019 21:36 Մահացել է Սերժ Ջիլավյանը, ում 26 տարի առաջ փորձել էր սպանել Վանո Սիրադեղյանը 12/14/2019 10:21 Պատրաստվո՞ւմ է ԲՀԿ-ն Փաշինյանին անվստահություն հայտնելու գործընթաց սկսել. «Հրապարակ» 12/15/2019 11:32 Հայաստանի քաղավիացիան կհայտնվի սեւ ցուցակո՞ւմ. Եվրոպական հանձնաժողովը ուժեղացված հսկողություն է սահմանել 12/14/2019 14:36 Մայրուղիներ եւ նույնիսկ, գյուղական ճանապարհներ են ասֆալտապատվել 12/14/2019 12:35 Անդրանիկ Քոչարյանը՝ Ռուբեն Հայրապետյանին. Հանգիստ նստեք ձեր տեղը 12/14/2019 16:49 Բացահայտվել է վճարային տերմինալի գողության դեպքը 12/15/2019 10:25 Ավտոմեքենան ընկել է Երեւանյան լիճը 12/14/2019 10:37 Պետության գլխին կանգնած մարդն ասում է՝ կջարդի պետական համակարգը. «Փաստ» 12/14/2019 13:25 «Ղարաբաղի ադրբեջանական համայնքից» նամակ են ուղարկել ԵԽ. Խելքով եւ ռիսկով չախեք, քանի ուշ չէ. Աշոտյանը՝ ԱԳՆ-ին եւ ԱԺ-ին 12/14/2019 11:46 Բրավո Քիմ. Նաիրա Զոհրաբյանը՝ Քիմ Քարդաշյանի մասին 12/15/2019 15:29 Մոդելը թափանցիկ հագուստով հանրության առաջ է հայտնվել՝ առաջացնելով զայրույթ երկրպագուների շրջանում 12/14/2019 12:43 Ռուբեն Հայրապետյան. Ձերբակալում են, թող ձերբակալեն 12/15/2019 13:28 Օդի ջերմաստիճանը կբարձրանա. եղանակը Հայաստանում 12/14/2019 14:12 Ֆասթ ֆուդի հաճախակի օգտագործումը կարող է գլխացավի հանգեցնել 12/14/2019 14:26 Ադրբեջանի վերջանագրից հետո չէր կարելի շարունակել բանակցություններ. Արթուր Ղազինյան 12/15/2019 13:04 Սրտաբանը բացահայտել է առողջ սրտի գաղտնիքը 12/14/2019 10:26 ԱԺ-ում ցնծություն է. Ամանորին ընդառաջ աշխատակազմը պարգեւավճար կստանա. «Ժողովուրդ» Արցախա-ադրբեջանական հակամարտ զորքերի շփման գոտում հակառակորդը հրադադարի պահպանման ռեժիմը խախտել է ավելի քան 190 անգամ 06/22/2019 13:33 | Ղարաբաղյան հակամարտություն Հունիսի 16-ից 22-ն ընկած ժամանակահատվածում արցախա-ադրբեջանական հակամարտ զորքերի շփման գոտում հակառակորդը հրադադարի պահպանման ռեժիմը խախտել է ավելի քան 190 անգամ, որի ընթացքում, տարբեր տրամաչափի հրաձգային զինատեսակներից, հայ դիրքապահների ուղղությամբ արձակել է շուրջ 2000 կրակոց: Այս մասին հայտնում են ԱՀ ՊՆ մամուլի ծառայությունից:


Լրատվություն Շնորհավորական Նախագահը շնորհավորական ուղերձ է հղել Հենրիկ Սմբատյանին` ծննդյան 80-րդ տարեդարձի կապակցությամբ 05.12.2014 Նախագահ Սերժ Սարգսյանն այսօր շնորհավորական ուղերձ է հղել անվանի ջութակահար, երաժիշտ մանկավարժ եւ հրատարակիչ Հենրիկ Սմբատյանին՝ ծննդյան 80-րդ տարեդարձի կապակցությամբ: «Հարգելի պարոն Սմբատյան, Ջերմորեն շնորհավորում եմ Ձեզ ծննդյան 80-րդ տարեդարձի կապակցությամբ: Բարձր գնահատանքի են արժանի անվանի ջութակահարի Ձեր գործունեությունը, երաժիշտ մանկավարժի եւ հրատարակչի Ձեր երկարամյա եռանդուն աշխատանքը: Մաղթում եմ Ձեզ երջանիկ կյանք եւ ամենայն բարիք»,-ասված է ՀՀ Նախագահի շնորհավորական ուղերձում:


Լրատվություն Շնորհավորական Նախագահ Սարգսյանը շնորհավորական ուղերձ է հղել Ուսուցչի օրվա առթիվ 03.10.2010 Ուղերձում ասված է. "Սիրելի՛ ուսուցիչներ, Շնորհավորում եմ ձեզ Ուսուցչի օրվա կապակցությամբ: Այս օրը կոչված է մեծարելու նրանց, ովքեր իրենց ամենօրյա աշխատանքով նախապատրաստում են Հայաստանի վաղվա օրը: Այդ գալիքը կլինի այնքան պայծառ, որքան բարձրակարգ, նվիրված ու ջանասեր կլինեն մեր ուսուցիչներն այսօր: Հայաստանի հանրակրթության համակարգն այսօր ապրում է բարեփոխումների դժվարին ժամանակահատված, որ, վստահ եմ, տալու է իր դրական արդյունքները: Մենք հասնելու ենք կրթական համակարգի էական բարելավման: Այս առումով կրկնակի կարեւորվում է ուսուցչի դերը, եւ բարձրանում նրա պատասխանատվությունը: Ազգային հեռանկարի տեսանկյունից դժվար է գտնել ավելի բարդ, միաժամանակ ավելի պատվաբեր ու շնորհակալ գործ, քան աշակերտ կրթելու եւ հասարակության արժանապատիվ անդամ ձեւավորելու առաքելությունն է: Սիրելի՛ ուսուցիչներ, Կրկին շնորհավորում եմ Ուսուցչի օրվա առթիվ եւ մաղթում հաջողություններ: Ձեր յուրաքանչյուր փոքր թվացող հաջողությունը դասասենյակում տասնամյակներ անց անդրադառնալու է որպես Հայաստանի քաղաքացու մեծ հաջողություն իր կյանքում եւ մասնագիտության մեջ": a88


source: CulturaX

text: Գործատուների միությանը մտահոգված է Ucom-ի եւ ղեկավարության շուրջ դեպքերի զարգացմամբ - PanARMENIAN.Net 18 մայիսի 2020 - 15:13 AMT PanARMENIAN.Net - Հայաստանի գործատուների հանրապետական միությանը, որը գործում է երկրում 2007 թվականից եւ ներկայացնում է ՀՀ խոշոր ընկերությունների 20%-ից ավելին, հայտարարություն է տարածել՝ կապված Ucom-ի եւ ընկերության ղեկավարության շուրջ իրադարձությունների հետ՝ անհանգստությունհայտնելով տնտեսության համար առաջացող ռիսկերի մասով։ Միության հայտարարությունում, մասնավորապես, ասված է. Ապրիլի 28-ին Ucom ընկերության կառավարման խորհրդի նախագահ Գուրգեն Խաչատրյանը հայտարարել էր, որ պետական բարձրաստիճան պաշտոնյաների մակարդակով պահանջ է դրվել օտարել Ucom-ը։ Հայտարարությանը հետեւեց քրեական հետապնդումը Գուրգեն Խաչատրյանի հանդեպ, ինչպես նաեւ միտումնավոր ընկերությանը վնաս հասնելու փորձեր կատարվեցին, ինչպես, օրինակ՝ մայիսի 13-ին անհայտ անձանց կողմից Ucom-ի բջջային ցանցը շարքից հանելու գործողությունները։ Գերիների փոխանակման հարցում Ադրբեջանը հանդես է եկել «բոլորը՝ բոլորի դիմաց» սկզբունքով Ադրբեջանական կողմից հերքել են, թե պատրաստվում են զորահնադեսի ժամանակ հայ ռազմագերիների ցույց տալ Ցույց Մաշտոցի պողոտայում` Փաշինյանի հրաժարականի պահանջով. Քաշքշուկ է եղել, բերման ենթարկվածներ կան Ցուցարարները շաժվում են դեպի Կառավարության շենք Պահեստազորայինի մեքենայում ՊՆ համար նախատեսված սննդամթերք եւ պարագաներ են գտել Ռ.Վ-ն նշված ավտոմեքենայով տեղափոխվել է Գորիսի ՌՈ բաժանմունք


Լրատվություն Մամլո հաղորդագրություններ 15.03.2017 / Նախագահ Սերժ Սարգսյանի այցը ՌԴ շարունակվում է Պաշտոնական այցով Ռուսաստանի Դաշնությունում գտնվող Նախագահ Սերժ Սարգսյանն այսօր առավոտյան այցելել է Հայ Առաքելական եկեղեցու Մոսկվայի եւ Նոր Նախիջեւանի թեմի առաջնորդարան: «Սուրբ Պայծառակերպություն» Մայր տաճարում մոմավառությունից հետո, Հանրապետության Նախագահը եւ նրա գլխավորած պատվիրակության անդամներն այցելել են Անհայտ զինվորի հուշարձան, ծաղկեպսակ դրել հուշարձանին եւ հարգանքի տուրք մատուցել: Կեսօրին Նախագահ Սարգսյանը կմեկնի Կրեմլի Մեծ պալատ, որտեղ հանդիպում կունենա գործընկերոջ` ՌԴ... 21fc 14.03.2017 / Նախագահը Մոսկվայում հանդիպում է ունեցել մոսկվայաբնակ հայազգի բժիշկների եւ ուսանողների հետ Ռուսաստանի Դաշնությունում Նախագահ Սերժ Սարգսյանի պաշտոնական այցի առաջին օրն ավարտվել է ՌԴ-ում ՀՀ դեսպանությունում մոսկվայաբնակ հայազգի բժիշկների եւ ուսանողների հետ հանդիպմամբ, որին ներկա է եղել նաեւ Հայ Առաքելական եկեղեցու Նոր Նախիջեւանի եւ Ռուսաստանի Հայոց թեմի առաջնորդ Գերաշնորհ Տեր Եզրաս արքեպիսկոպոս Ներսիսյանը: Հանդիպման մասնակիցներին ուղղված ողջույնի խոսքում ընդգծելով, որ իր արտերկրյա այցերի օրակարգում առանձնակի նշանակություն է տալիս սփյուռքի մեր հայրենակիցների հետ հանդիպումներին, քանի... 14.03.2017 / Նախագահ Սերժ Սարգսյանը հյուրընկալվել է Մոսկվայի միջազգային հարաբերությունների պետական ինստիտուտում Պաշտոնական այցով Ռուսաստանի Դաշնությունում գտնվող Նախագահ Սերժ Սարգսյանն այսօր հյուրընկալվել է Մոսկվայի միջազգային հարաբերությունների պետական ինստիտուտում: Նախագահը բուհի ռեկտոր Անատոլի Տորկունովի հետ ինստիտուտի նախասրահում դիտել է Լազարյաններից ժառանգություն մնացած արժեքավոր մի շարք հրատարակությունների ցուցադրությունը, որը պահվում է բուհի գրադարանում եւ այսօր ցուցադրության է ներկայացվել ՀՀ Նախագահի այցի կապակցությամբ: Մոսկվայի միջազգային հարաբերությունների պետական ինստիտուտում Նախագահ... 14.03.2017 / Նախագահ Սերժ Սարգսյանը պաշտոնական այցով ժամանել է Ռուսաստանի Դաշնություն Նախագահ Սերժ Սարգսյանը Ռուսաստանի Դաշնության Նախագահ Վլադիմիր Պուտինի հրավերով այսօր պաշտոնական այցով ժամանել է Ռուսաստան: Մոսկվայի «Վնուկովո» միջազգային օդանավակայանում տեղի է ունեցել Հանրապետության Նախագահի դիմավորման պաշտոնական արարողությունը: Այցի շրջանակներում Նախագահն այսօր կհյուրընկալվի Մոսկվայի միջազգային հարաբերությունների պետական ինստիտուտում, որտեղ հանդիպում կունենա բուհի ուսանողության եւ պրոֆեսորադասախոսական կազմի հետ, հանդես կգա ելույթով եւ կպատասխանի հանդիպման... 13.03.2017 / Նախագահ Սերժ Սարգսյանը պաշտոնական այցով կմեկնի Ռուսաստանի Դաշնություն Նախագահ Սերժ Սարգսյանը մարտի 14-ին երկօրյա պաշտոնական այցով կմեկնի Ռուսաստանի Դաշնություն: Հանրապետության Նախագահը հանդիպումներ կունենա երկրի բարձրագույն ղեկավարության հետ: Բարձր մակարդակի բանակցությունների ընթացքում կքննարկվեն ռազմավարական գործընկեր երկու պետությունների միջեւ մի շարք ոլորտներում՝ քաղաքական, առեւտրատնտեսական, հումանիտար, մշակութային երկկողմ փոխգործակցության օրակարգի առանցքային հարցեր, ինչպես նաեւ եվրասիական տարածքում ինտեգրացիոն գործընթացներին վերաբերող հարցեր:... 11.03.2017 / Նախագահը հյուրընկալել է «Վալդայ» ակումբի երեւանյան նիստի մասնակիցներին Նախագահ Սերժ Սարգսյանն այսօր հյուրընկալել է «Վալդայ» միջազգային քննարկումների ակումբի երեւանյան նիստի մի խումբ հեղինակավոր մասնակիցների: Ակումբի արտագնա նիստի թեման է՝ «Փոփոխությունների ժամանակը. աշխարհը համաշխարհային անկանխատեսելիության դարաշրջանում»: Միջոցառման շրջանակներում իրենց տեսակետներն են ներկայացրել ակումբի փորձագետները եւ Հայաստանի գիտական հանրության ներկայացուցիչները, քննարկումներին հրավիրված պետական պաշտոնյաները: Հանրապետության Նախագահը ողջունել եւ... 2000


Մայր Աթոռը հերքում է Պոլսո հայոց պատրիարքի ընտրություններում Գարեգին Բ-ի կողմից թեկնածու առաջադրելու մտադրության մասին տեղեկությունը — AylLur.am Online News Channel Երկար ժամանակ կոմայի մեջ գտնվելուց հետո մարտի սկզբին 62 տարեկանում մահացել է Պոլսո հայոց պատրիարք Մեսրոպ արքեպիսկոպոս Մութաֆյանը: Մեսրոպ Մութաֆյանը Պոլսո հայոց 84-րդ պատրիարք է ընտրվել 1998 թ.:


Երիտասարդը բարձրացել է բլրի վրա եւ սպառնացել է ինքնասպանություն գործել - Shabat.am Երիտասարդը բարձրացել է բլրի վրա եւ սպառնացել է ինքնասպանություն գործել 01 Հունվար, 2020 10:01 Դեկտեմբերի 31-ին, ժամը 14:59-ին «911» ծառայություն տեղեկություն է հաղորդվել, որ Կոտայքի մարզի Գետարգել գյուղի եկեղեցու մոտակայքում քաղաքացին փորձում է ինքնասպանություն գործել՝ ցած նետվելով բլրից: Դեպքի վայր է մեկնել ԱԻՆ ՓԾ փրկարարական ուժերի վարչության հատուկ նշանակության փրկարարական աշխատանքների իրականացման կենտրոնի փրկարարական ջոկատը: Պարզվել է, որ Գետարգել գյուղում Հրաչյա Հ.-ն (ծնված 1992 թ.) բարձրացել է բլրի վրա (մոտ 50 մ) եւ սպառնում է ինքնասպանություն գործել՝ ցած նետվելով բլրից: Ինքնասպանության փորձը կանխվել է փրկարարների եւ ոստիկանության աշխատակիցների կողմից:


էլեկտրաէներգիայի անջատումներ` մայրաքաղաքում եւ 4 մարզերում - Լուրեր Հայաստանից - Թերթ.am էլեկտրաէներգիայի անջատումներ` մայրաքաղաքում եւ 4 մարզերում 09:31 • 20.05.19 «Հայաստանի էլեկտրական ցանցեր» փակ բաժնետիրական ընկերությունը տեղեկացնում է, որ մայիսի 20-ին պլանային եւ վերանորոգման աշխատանքներ իրականացնելու նպատակով, հետագայում վթարներից խուսափելու համար կհոսանքազրկվեն` 10:00-16:00 Արգիշտի փ. 11/3, 11/4 շենքերը եւ հարակից ոչ բնակիչ-բաժանորդները, Ամիրյան փ. 10, 12 շենքերը, Մաշտոցի պող. 20 շենքը, Բուզանդի փ. 45-55 սեփական տները եւ հարակից ոչ բնակիչ-բաժանորդները, Նորագյուղ թաղ. 51-354, 148-396 սեփական տները եւ հարակից ոչ բնակիչ-բաժանորդները, Էջմիածնի հին խճուղի 40-107 սեփական տները, Թաիրովի փ. 1-20 սեփական տները, Սարի թաղ 6-21, 7-12 փողոցների սեփական տները մասնակի եւ հարակից ոչ բնակիչ-բաժանորդները, Դեմիրճյան փ. 17, 19, 21 շենքերը, Արամի նրբ. 26 շենքը եւ հարակից ոչ բնակիչ-բաժանորդները, Նալբանդյան փ. 7/1 շենքը, Արամի փ. 4/3 շենքը, Աբովյան փ. 2/5 շենքը եւ հարակից ոչ բնակիչ-բաժանորդները, Տիգրան Մեծի պող. 30 շենքը, 11:00-13:00 Նոր-Նորքի 4-րդ զանգ.՝ Գայի պող. 51 շենքը եւ հարակից ոչ բնակիչ-բաժանորդները, 11:00-15:00 Արշակունյաց պող. 26 շենքի 1-ին եւ 2-րդ նրբանցքների սեփական տները, Նոր-Նորքի 3-րդ զանգ.՝ Գայի պող. 24 շենքը, Գյուրջյան փ. 9 շենքը, Քոչարյան փ. 4 շենքը, Նոր-Նորքի 4-րդ զանգ.՝ Բակունցի փ. 7 շենքը, Գյուլիքեւխյան փ. 15, 19 շենքերը եւ հարակից ոչ բնակիչ-բաժանորդները, Նորք Մարաշ՝ Նորքի 13, 15, 17 փողոցները եւ 17 փողոցի 1-ին նրբանցքի սեփական տները, «Արմենիա» հեռուստաաշտարակը, «Խորեն» ՍՊ ընկերությունը եւ հարակից ոչ բնակիչ-բաժանորդները, 11:00-17:00 Բաղրամյան պող. 28, 30, 42, 44, 48, 50, 50ա, 50բ շենքերը, Լեռ Կամսար փ. 4 շենքը եւ 1-15 սեփական տները, Բարբյուսի փ. 31-60 սեփական տները, Սեպուհի փ. 18-20 սեփական տները եւ հարակից ոչ բնակիչ-բաժանորդները, Րաֆֆու փ. 73 շենքը, Մալաթիա, Զոհրապ եւ Չուխաջյան փողոցները, Օհանովի փ. 64 շենքը եւ հարակից ոչ բնակիչ-բաժանորդները, Կատովսկու, Մուսայելյան, Տիմիրյազեւի փողոցների սեփական տները, Նորագավիթ 6, 9 փողոցները, Նորագավիթ 10փ. 1-ին նրբանցքի եւ 12փ. 3-րդ նրբանցքի սեփական տները, Արտաշատի խճուղու սեփական տները, Շիրակի փ. 2/7ա շենքի 1, 2, 3 հարկերը, Ներքին Շենգավիթ 9փ. 1 շենքը, Մայիսի 9-ի փողոցի 68-100 սեփական տները եւ հարակից ոչ բնակիչ-բաժանորդները։ 13:00-15:00 Նոր-Նորքի 4-րդ զանգ.՝ Գյուլիքեւխյան նրբ. 1 շենքը եւ հարակից ոչ բնակիչ-բաժանորդները, 15:00-17:00 Նոր-Նորքի 4-րդ զանգ.՝ Գյուլիքեւխյան նրբ.3 շենքը եւ հարակից ոչ բնակիչ-բաժանորդները, 10:00-14:00 Արեւաբույր եւ Երասխ գյուղերը մասնակի, Արմաշ գյուղը, 10:00-16:00 Դաշտաքար եւ Ոսկետափ գյուղերը մասնակի, 11:00-15:00 Վերին Դվին եւ Արաքսավան գյուղերը մասնակի, 09:00-11:00 Եղեգնաձոր քաղաքի Իսրայել Օրի, Նալբանդյան, Կոմիտասի, Գագարինի , Սեւակի, 26 Կոմիսարների, Աթարբեկյան, Ավագյան, Արսենյան, Թամանցիների, Թումանյան, Իսակովի, Իսահակյան, Լեւոնյան, Խանջյան, Խաչատրյան, Միկոյան, Մյասնիկյան, Մոմիկի, Նալբանդյան, Նարեկացու, Շահումյան, Սպանդարյան, Օրբելու փողոցները մասնակի, 10:00-16:00 Վայք քաղաքի Երկրաբանների փողոցը եւ Ջերմուկի խճուղին մասնակի, Չայքենդ թաղամասը, Խնձորուտ, Նոր Ազնվաբերդ, Զառիթափ, Գոմք, Կապույտ, Ազատեկ, Զեդան, Փոռ, Բարձրունի, Մարտիրոս եւ Սերս գյուղերը, 12:00-17:00 Գոշ, Աղավնավանք, Հովք, Հաղարծին եւ Խաչարձան գյուղերը, 11:00-14:30 Խոտ, Բարձրավան, Շինուհայր գյուղերը եւ հարակից ոչ բնակիչ-բաժանորդները: Պլանային աշխատանքներ կատարելու հետեւանքով մայիսի 18-19-ը չեն գործի Ընկերության բաժանորդների սպասարկման Տեղեկատվական կենտրոնի 1-80 եւ 080000180 հեռախոսահամարները: Հայցում ենք բաժանորդների ներողամտությունը:


text: Նամականիշ` Նուիրուած «Հայաստան» Համահայկական Հիմնադրամի 20-ամեակին | Yerepouni Daily News Նամականիշ` Նուիրուած «Հայաստան» Համահայկական Հիմնադրամի 20-ամեակին Այսօր տեղի ունեցաւ «Հայաստան» համահայկական հիմնադրամի ստեղծման 20-ամեակին նուիրուած նամականիշի մարման պաշտօնական արարողութիւնը:Այս մասին կը հաղորդէ panorama.am-ը՝ վկայակոչելով «Հայփոստ» ընկերութեան մամուլի ծառայութիւնը: Նամականիշը թողարկած են Փոխարդամիջոցներու եւ կապի նախարարութեան աշխատակազմի ղեկավար Գագիկ Գրիգորեան, «Հայաստան» համահայկական հիմնադրամի տնօրէն Արա Վարդանեան, «Հայփոստ թրասթ մանէյճմընթ»-ի կառավարող տնօրէն Խուան Փապօ Գեչիճեան եւ «Հայփոստ» ՓԲԸ տնօրէնի պաշտօնակատար Հայկ Աւագեան: Նամականիշի վրայ պատկերուած է «Հայաստան» համահայկական հիմնադրամի 20-ամեակի լոկոն, իսկ յաւերժութեան նշան կազմող օղակին մէջ նշուած են այն պետութիւնները, ուր կը գտնուին «Հայաստան» համահայկական հիմնադրամի ներկայացուցչութիւնները, եւ Հայաստանի Հանրապետութեան պետական դրօշը` հայելաձեւ արտայայտմամբ (հիմնադրամի լոկոն): Խորապատկերին վրայ ներկայացուած է աշխարհի քարտէսը, որ կը խորհրդանշէ կապը ամբողջ աշխարհով սփռուած հայութեան եւ «Հայաստան» համահայկական հիմնադրամի միջեւ: Գոյներու երանգները կ'արտայայտեն Հայաստանի Հանրապետութեան պետական դրօշը: Այս տարի «Հայփոստ»-ը սկսած է հայկական այբուբենի տառերը պատկերող նոյնատիպ թողարկումներու նոր շարք` նուիրուած Հայ Գրատպութեան 500-ամեակին եւ առաջին անգամ շրջանառութեան մէջ դրաւ նոր փոսթային վճարման միջոց` նամականիշով ծրար: 2012-ի ընթացքին «Հայփոստ»-ը նաեւ թողարկած է նամականիշներ` նուիրուած Տ.Չուխաջեանի ծնդեան 175-ամեակին, Լ. Զաքարեանի ծննդեան 75-ամեակին, Պ. Պռոշեանի ծննդեան 175-ամեակին: Մօտ օրերս պիտի թողարկուին նամականիշներ` նուիրուած Սայաթ Նովայի ծննդեան 300-ամեակին, Հայաստանը Շախմատի աշխարհի ախոյեան եւ Ողիմպիական ախոյեան դառնալուն առթիւ, ինչպէս նաեւ` նամականիշներով գիրք: Previous articleՀայաստանի Կառավարութեան Եւ IBM Ընկերութեան Միջեւ Համագործակցութեան Պայմանաւորուածութիւն


Պատգամավորների հայտարարությունների հետ կապված Մարուքյանը շեշտեց՝ պատգամավորը չի կարող հետապնդվել որեւէ հայտարարության համար, եթե այն իր մեջ զրպարտում չի պարունակում:


text: 82 զոհ,100 ավելի վիրավոր,հրդեհվել է կորոնավիրուսի բոժմամբ զբաղվող հիվանդանոցը — BOOM JAM Իրաքի մայրաքաղաք Բաղդադում կորոնավիրուսով վարակված հիվանդների բուժմամբ զբաղվող հիվանդանոցում խnշոր hրդ եh է բռ նկվելՀր դեhի հետեւանքով զn hերի թիվը հասել է 82-ի: Այս մասին հայտնում է իրաքյան INA- ն ՝ հղում անելով երկրի ՆԳ նախարարության հայտարարությանը:Ավելի վաղ տեղի Մարդու իրավունքների բարձրագույն հանձնաժողովի անդամ Ալի ալ-Բայաթին հայտնել էր 58 մш հվшն մասին:Իրաքի ՆԳՆ տվյալներով ՝ Բաղդադի Իբն ալ-Խատիբ հիվանդանոցում բռ նկ ված hրդ եhի հետեւանքով բացի զn hերից, 110 մարդ տարբեր աստիճանի վնш սվшծքներ է ստացել:Լրատվամիջոցների հաղորդմամբ, h րդե hն առաջացել է թթվածնի բալոնի պшյ թյnւնից, մш հվան դեպքերի մեծ մասն առաջացել է ածխաթթու գազի թnւ նավn րnւմից: Իրաքի վարչապետ Մուստաֆա ալ-Կազեմին հայտարարել է, որ հետաքննություն է սկսվել, որի շրջանակում կարգադրել է կшլшնավորել հիվանդանոցների մի շարք տեխնիկական պատասխանատուների ու գլխավոր տնօրենին: Նա նաեւ հայտնել է, որ մինչ հետաքննության ավարտը նրանք կմնան կալանքի տակ:


Դորիս Դեյ - Վիքիպեդիա՝ ազատ հանրագիտարան Դորիս Դեյ անգլ.՝ Doris Day ապրիլի 3, 1922(1922-04-03)[1][2][3][4][5][6][7] Ցինցինատի, Օհայո, ԱՄՆ[1][8][5] մայիսի 13, 2019(2019-05-13)[9][10][5][7] (97 տարեկանում) Կարմել Ուելլի գյուղ, Մոնտերե շրջան, Կալիֆոռնիա, ԱՄՆ[11][5] կինոդերասանուհի, երգչուհի, ինքնակենսագիր, ջազ երաժիշտ, հեռուստատեսային պրոդյուսեր, հեռուստատեսային դերասանուհի, recording artist եւ դերասանուհի ավանդական փոփ երաժշտություն[12][13] եւ բիգ բենդ[14][15][16] George William Weidler?, Martin Melcher?, Barry Comden? եւ Al Jorden? Terry Melcher?[17] Գրեմի կյանքի նվաճումների համար, Henrietta Award, Henrietta Award, Henrietta Award, «Ոսկե գլոբուս» Սեսիլիա Բ. Դե Միլի մրցանակ, Գրեմմի մրցանակի փառքի սրահ, Ազատության նախագահական շքանշան, Գրեմի կյանքի նվաճումների համար, Գրեմմի մրցանակի փառքի սրահ, Օհայոյի կանանց փառքի սրահ եւ Գրեմմի Դորիս Դեյ (անգլ.՝ Doris Day, ծնված Դորիս Մերի Էն Կապելհոֆ (անգլ.՝ Doris Mary Ann Kappelhoff), ապրիլի 3, 1922(1922-04-03)[1][2][3][4][5][6][7], Ցինցինատի, Օհայո, ԱՄՆ[1][8][5] - մայիսի 13, 2019(2019-05-13)[9][10][5][7], Կարմել Ուելլի գյուղ, Մոնտերե շրջան, Կալիֆոռնիա, ԱՄՆ[11][5]), ամերիկացի երգչուհի, դերասանուհի եւ կենդանիների պաշտպանության ակտիվիստ: 1950-ականներից մինչեւ 1960-ականների սկիզբը եղել է կինոյի առաջին մեծության աստղ: Նկարահանվել է տարբեր ժանրի ֆիլմերում՝ մյուզիքլներ, կատակերգություններ, դրամաներ եւ թրիլլերներ։ Նրան մեծ ճանաչում են բերել ռոմանտիկ երաժշտական կատակերգություններում կատարած դերերը։ Ֆիլմերում նրա գործընկերներն են եղել այնպիսի դերասաններ, ինչպիսիք են Քլարկ Գեյբլը, Քերի Գրանտը, Ջեյմս Կեգնին, Դեյվիդ Նիվենը, Ջեք Լեմոնը, Ֆրենկ Սինատրան, Քըրք Դուգլասը, Լորեն Բեքոլը եւ Ռոդ Թեյլորը: «Ջեյն աղետ» (1953) եւ «Մարդ, որը չափից դուրս շատ բան գիտեր» (1956) ֆիլմերում երգեր կատարելու համար երկու անգամ արժանացել է «Օսկար» մրցանակի: 1959 թվականին «Մտերիմ զրույց» ֆիլմում կատարած դերի համար լավագույն դերասանուհի կատեգորիայում առաջադրվել է «Օսկար» մրցանակի։ Երկար ժամանակ Դորիս Դեյը մնում էր Հոլիվուդի Ոսկե դարի վերջին կենդանի աստղերից մեկը։ 1.2 Կարիերա ֆիլմում 1.3 Սնանկացում եւ կարիերա հեռուստատեսությունում 1.4 Կենդանիների պաշտպանություն 1.6 Դորիս Դեյի անվան նկատմամբ հետաքրքրության վերականգնում Դորիս Դեյը ծնվել է 1922 թվականի ապրիլի 3-ին (այլ տվյալներով՝ 1924 թվականին[18]) Էվանսթոնի Ցինցինատի արվարձանում՝ կաթոլիկ ընտանիքում: Նրա մայրը՝ Ալմա Սոֆիա Վելցը (1895-1976), տնային տնտեսուհի էր, իսկ հայրը՝ Ուիլյամ Ջոզեֆ Կապելհոֆը (1892-1967), երաժշտության ուսուցիչ եւ երգչախմբի դիրիժոր։ Նրա պապերն ու հայրական եւ մայրական տատիկները գերմանացի գաղթականներ էին։ Դորիսը երրորդ երեխան էր ընտանիքում: Նա ուներ երկու եղբայր՝ Ռիչարդը, որը մահացել է նախքան նրա ծնվելը, եւ Պոլը, որը մի փոքր ավելի մեծ էր նրանից։ Դորիս անունը նրան տվել են ի պատիվ ամերիկացի կինոդերասանուհի Դորիս Քենյոնի, որով հիանում էր նրա մայրը։ Մանկության տարիներին Դորիսը մեծ հետաքրքրություն է ունեցել պարերի նկատմամբ եւ որոշել է դրանով զբաղվել մասնագիտորեն: Նա Ցինցինատիում հաճախել է մասնավոր պարային դպրոցներ, իսկ 11-12 տարեկան հասակում արդեն պարել է սիրողական համույթներում՝ օգտվելով հաջողությունից եւ նույնիսկ նվաճելով մրցանակներ։ Սակայն այն բանից հետո, երբ նա ավտովթարի է ենթարկվել եւ ստացել ոտքի կոտրվածք, ստիպված է եղել հրաժարվել պարուհու պրոֆեսիոնալ կարիերայից։ Բուժման ընթացքում Դորիսը տարվել է երգով, սկսել է դասեր վերցնել եւ արդեն 17 տարեկանից ելույթ է ունեցել հանդիսատեսի առջեւ՝ սկզբում հանդես գալով Ցինցինատիի ակումբային ռեստորաններից մեկում որպես Բարնի Ռեփ երաժշտախմբի մենակատար-վոկալիստ: Հենց Ռեփն է նրան դրդել իր հայրենի ազգանվան փոխարեն վերցնել կեղծանուն, որը համարում էր չափազանց տարօրինակ։ Այդպես Դորիս Կապելհոֆը դարձել է Դորիս Դեյ։ 1939 թվականին սկսել է հանդես գալ որպես երգչուհի եւ Լես Բրաունի սվինգային բիգ-բենդի հետ հասել է առաջին մեծ հաջողությանը. նրա «Sentimental journey» երգը դարձել է Եվրոպայից տուն վերադարձող զորացրված ամերիկացի զինվորների հիթը։ 1947 թվականին Դեյը թողել է Լես Բրաունի նվագախումբը, որպեսզի սկսի անհատական կարիերան։ Հաջորդ քսան տարիների ընթացքում նա ձայնագրել է ավելի քան 650 երգ, ինչը Դորիս Դեյին դարձրել է 20-րդ դարի ամենահայտնի եւ ճանաչված երգչուհիներից մեկը։ 1941 թվականին Դորիս Դեյն ամուսնացել է իր նվագախմբի երաժիշտ Էլա Ջորդանի հետ, որի հետ ամուսնությունը տեւել է ընդամենը երկու տարի: 1943 թվականին ամուսինները բաժանվել են։ Դորիսը նաեւ աշխատել է բազմաթիվ այլ կատարողների, մասնավորապես, Բոբ Քրոսբիի ջազ-նվագախմբի հետ։ Կարիերա ֆիլմում[խմբագրել | խմբագրել կոդը] Լես Բրաունի հետ աշխատելու եւ Բոբ Հոփի հետ կարճատեւ համագործակցության ընթացքում Դորիսը շատ է շրջել ԱՄՆ-ում: 1946 թվականին նա կրկին ամուսնացել է սաքսոֆոնահար Ջորջ Ուայդլերի հետ: 1948 թվականին Դեյը բաժանվել է նրանից, որից հետո էլ որոշել է հեռանալ Լոս Անջելեսից եւ վերադարձել է իրեն հարազատ Ցինցինատի քաղաքը։ Սակայն նրա գործակալ Էլ Լիվին նրան համոզել է հետաձգել մեկնումը եւ գնալ կոմպոզիտոր Ժյուլ Սթայնի տան երեկույթին, որտեղ նա կարող էր ցույց տալ իրեն, եւ հնարավոր էր, որ այն օգներ կարիերայի հետագա զարգացմանը: Երեկույթի ժամանակ Դորիսը կատարել է «Embraceable You» երգը, որը մեծ տպավորություն է թողել Սթայնի եւ նրա գործընկեր Սեմմի Կանի վրա: Նրանք իրենց հերթին այն ներկայացրել են «Warner Bros.» ընկերությանը։ Գորդոն Մակրեյի հետ «Օդանավում աստղերի հետ» ֆիլմում (1952 թվական) Դեյի կարիերան որպես դերասանուհի սկսվել է «Սիրավեպ բաց ծովում» (Romance on the High Seas, 1948 թվական) ֆիլմով. այս բնագավառում նրա հաջողությունն իր քսանամյա կարիերայի սկիզբն է դրել: 1949 թվականին նրա մասնակցությամբ թողարկվել է եւս երկու ֆիլմ՝ «Երազում եմ քո մասին» եւ «Սա մեծ զգացմունք է», որոնք դերասանուհուն դարձրել են ճանաչելի եւ հանրաճանաչ աստղ։ Դրան նպաստել է նաեւ «Սիրավեպ բաց ծովում» ֆիլմի «It’s Magic» հիթը։ Այնուհետեւ հաջորդել են նոր ֆիլմեր՝ հիմնականում ոչ շատ պահանջկոտ երաժշտական կատակերգություններ, ինչպես օրինակ՝ «Արծաթե լուսնի լույսի ներքո» եւ «Թեյ երկուսի համար»։ 1953 թվականին թողարկվել է նոր հաջողված ֆիլմ Դորիս Դեյի հետ՝ «Ջեյն աղետ»-ը, որի երգը «Secret Love»-ն է, որի կատարման համար «Տարվա լավագույն երգ» անվանակարգում Դորիսը ստացել է «Օսկար» մրցանակ։ «Սա երիտասարդ սիրտ է» ֆիլմից հետո, որտեղ Դեյը նկարահանվել է Ֆրենկ Սինատրայի հետ, դերասանուհին խզել է իր «Warner Bros.» պայմանագիրը եւ սկսել է աշխատել իր երրորդ ամուսնու՝ Մարտին Մելչերի հսկողության ներքո, որը դարձել է բոլոր հետագա ֆիլմերի նրա գործակալն ու պրոդյուսերը. սրանից հետո Դորիս Դեյը կատակերգական դերերից բացի լուրջ դրամատիկ դերեր էլ է ունեցել: 1955 թվականին «Սիրիր կամ լքիր ինձ» ֆիլմում կատարած երգչուհի Ռութ Էթինգի դերի համար, որում նրա գործընկերը եղել է Ջեյմս Կեգնին, ստացել է քննադատների բարեհաջող արձագանքներ: Հետագայում իր ինքնակենսագրության մեջ նա այս ֆիլմը անվանել է լավագույնը իր կարիերայի մեջ: Ալֆրեդ Հիչքոքի «Մարդը, որը չափից դուրս շատ բան գիտեր» ֆիլմում, որտեղ Դորիս Դեյը ելույթ է ունեցել իր գործընկեր Ջեյմս Ստյուարտի հետ, կատարել է «Whatever Will Be, Will Be (Que Sera, Sera)» երգը, որը նրան արժանացրել է երկրորդ «Օսկար» մրցանակի։ 1950-ական թվականների վերջին Դորիս Դեյի ժողովրդականությունը անկում է ապրել։ Նրա մասնակցությամբ ֆիլմերը շարունակել են քննադատների ջերմ արձագանքներ ստանալ, սակայն հաղթանակներ չեն եղել։ Թերեւս պատճառն այն էր, որ քնարերգական երաժշտական ֆիլմերը 1950-ականների վերջին այլեւս պահանջարկ չեն ունեցել. գլխավոր երաժշտական ուղղությունը դարձել էր ռոքնռոլը: 1959 թվականին Դորիս Դեյը Ռոք Հադսոնի հետ զուգերգով նկարահանվել է «Մտերիմ զրույց» ֆիլմում։ Այս ֆիլմը կրկին դերասանուհուն վերադարձրել է հանրության նախկին ուշադրությանը, իսկ ինքը «Լավագույն կանացի դեր» անվանակարգում առաջադրվել է «Օսկար» մրցանակի[19]։ 1960-ական թվականներին շատ ֆիլմերում ռեժիսորները հարգանքի տուրք են մատուցել դերասանուհի Դորիս Դեյի պրոֆեսիոնալիզմին, մինչդեռ նրա՝ երգչուհու հնարավորությունները անտեսվել են։ 1960-ական թվականների վերջին ԱՄՆ-ում սկսվել է սեռական հեղափոխություն։ Փոխվում էր սեքսուալության մասին պատկերացումը, կինոն դառնում էր ավելի անկեղծ, մինչդեռ Դորիս Դեյի մասնակցությամբ ֆիլմերը մնում էին միամիտ, պարզամիտ ու մաքրաբարո։ Այդ ժամանակների քննադատներն ու լրագրողները Դորիսին անվանել են «Անփոփոխ հին կույս», եւ նա աստիճանաբար կորցրել է իր աստղային կարգավիճակը, եւ միայն վերջում է, որ փայլել է «Ապակե հատակով նավակ» ֆիլմում (1966 թվական): Դորիս Դեյը ինքն է խոստովանել իր ֆիլմերի միջին որակը՝ ասելով, որ նկարահանվել է միայն ամուսնու պնդմամբ։ Ճաշակի փոփոխությունն անդրադարձել է նաեւ Դորիս Դեյի՝ որպես երգչուհու կարիերայի վրա։ Նրա «Duet» եւ «Latin» ալբոմները արժանացել են քննադատների գովասանքի, սակայն ԱՄՆ-ում առեւտրական հաջողություն չեն ունեցել։ 1967 թվականին Դորիս Դեյը ձայնագրել է իր վերջին ալբոմը՝ «The Love Album», որի թողարկումը կայացել է միայն 1994 թվականին։ Սնանկացում եւ կարիերա հեռուստատեսությունում[խմբագրել | խմբագրել կոդը] Իր սեփական հեռուստաշոուում 1968 թվականին 1968 թվականին մահացել է Դորիս Դեյի ամուսինը՝ Մարտին Մելչերը, որից հետո պարզվել է, որ իր վաստակի մեծ մասը վատնվել է, իսկ ինքը խրվել է պարտքերի մեջ: Պարզվել է նաեւ, որ մահից քիչ առաջ Մելչերը «Դորիս Դեյի շոու»-ի թողարկման համար հեռուստատեսության հետ պայմանագիր է ստորագրել: Դերասանուհին երբեք չի «այրվել» հեռուստատեսությամբ նկարահանվելու ցանկությամբ, սակայն պայմանագիրը ժխտել չէր կարող եւ 1968 թվականի աշնանը մեկնարկվել է շոուն: 1968-1973 թվականներին Դորիսը եղել է սեփական կատակերգական շոուի հաղորդավարը, որի հիմնական երաժշտական թեման «Que sera, sera» երգն էր: Դեյը տքնաջան աշխատել է ամբողջ սերիալի ընթացքում, որպեսզի վճարեր ամուսնու պարտքերը: Նկարահանումների ավարտից հետո Դորիս Դեյն այլեւս չի նկարահանվել ո՛չ հեռուստատեսությունում, ո՛չ կինոյում: 1970-ական թվականներին դերասանուհին ակտիվորեն զբաղվել է կենդանիների պաշտպանությամբ: Իր հարցազրույցներից շատերի ժամանակ նա քննադատել է բնական մորթիներ կրող հայտնի մարդկանց: Նրան դատապարտել են Մերի Թայլեր Մուրը, Էնջի Դիքինսոնը եւ Ջեյն Մեդոուզը: Դորիսը կենդանիների պաշտպանության վերաբերյալ իր առաջարկները եռանդորեն հասցրել է Կոնգրես, ինչպես նաեւ օրենսդրության մեջ ուղղումների առաջարկով դիմել է նախագահներ Ռոնալդ Ռեյգանին եւ Բիլ Քլինթոնին: Նա ստեղծել է նաեւ «Դորիս Դեյի կենդանիների լիգա», որը ֆինանսավորել է ինքը: Դորիս Դեյն ամուսնացել է չորս անգամ. Էլ Ջորդան (1941-1943) - տրոմբոնահար Բարնի Ռեպի խմբից: Այս ամուսնությունից ծնվել է միակ որդին՝ Թերենս Պ. Ջորդանը (Թերենս Մելչեչ, 1942 թվականի փետրվարի 8-2004 թվականի նոյեմբերի 19): Ջորդանի հետ ամուսնությունն ուղեկցվել է նրա կողմից ծեծով, ինչի պատճառով Դեյը ցանկացել է բաժանվել նրանից: Երբ Ջորդանն իմացել է հղիության մասին, պահանջել է, որ Դեյն ընդհատի հղիությունը: Որդու ծնվելուց անմիջապես հետո նրանք բաժանվել են: Ջորդանը հազվադեպ է այցելել Թերենսին եւ գրեթե ոչ մի կերպ չի մասնակցել նրա դաստիարակությանը: 1967 թվականին Էլ Ջորդանը ինքնասպան է եղել: Ջորջ Ուայլդեր (1946-1949) - սաքսոֆոնահար: Մարտին Մելչեր (1951-1968) - նրա անձնական գործակալը եւ պրոդյուսերը: Նրա հետ ամուսնությունը եղել է բավականին երկար, եւ այն մինչեւ նրա մահն ունեցել է միանգամայն երջանիկ տեսք: Սակայն հետո Դեյը բացահայտել է, որ նրանց համատեղ կյանքի ընթացքում նա անամոթաբար ծախսել է իր հոնորարները, եւ ինքը երկար ժամանակ վճարել է պարտքերը: Չնայած նրան, որ Մելչերը որդեգրել եւ իր ազգանունն է տվել Թերենսին, վերջինս նրա մահից հետո հայտարարել է, որ Մելչերն իր հետ վատ է վարվել: Բարի Կոմդեն (1976-1981) - որպես սեղանապետ աշխատել է Դորիսի սիրելի ռեստորաններից մեկում: Ամուսնալուծությունից հետո Բարին խոստովանել է, որ Դեյն իր ընկեր-կենդանիներին ավելի շատ է ժամանակ հատկացրել, քան իրեն: Դորիս Դեյի անվան նկատմամբ հետաքրքրության վերականգնում[խմբագրել | խմբագրել կոդը] 1990-ական թվականներին կրկին հետաքրքրություն է առաջացել Դորիս Դեյի նկատմամբ: 1992 թվականին թողարկվել է նրա լավագույն հիթերի սկավառակը, եւ երգերից մեկը օգտագործվել է «Խիստ կանոններով» ֆիլմի սաունդթրեքի համար: 2000-ական թվականների սկզբին մեծ պահանջարկ են վայելել նրա ֆիլմերի տեսասկավառակները, համացանցում հայտնվել են նրան նվիրված բազմաթիվ վեբ կայքեր։ 2011 թվականին Դորիս Դեյը թողարկել է «My Heart» 29-րդ ստուդիական ալբոմը, որը նոր նյութով մտել է Մեծ Բրիտանիայի լավագույն ալբոմների տասնյակում: Դա տեղի է ունեցել երգչուհու 87 ամյակում եւ նրա առաջնաելույթային ալբոմի թողարկումից 62 տարի անց[20]: 2012 թվականին Դեյը զբաղեցրել է վեցերորդ տեղը հայտնի դրամարկղային երգիչների շարքում[21][22][23]։ 2004 թվականին դերասանուհին պարգեւատրվել է Ազատության նախագահական մեդալով, սակայն ավիաթռիչքի հանդեպ ունեցած վախի պատճառով արարողությունը տեղի չի ունեցել: Նույն պատճառով Դեյը հրաժարվել է «Օսկար» պատվավոր մրցանակից (չնայած կինոակադեմիան դա մի քանի անգամ առաջարկել է նրան), ինչպես նաեւ «Քենեդի կենտրոնի մրցանակից»: Նրա մրցանակների թվում են նաեւ «Grammy Lifetime Achievement Award» (հանձնվել է 2008 թվականի փետրվարի 9-ին) եւ երգիչների հասարակությունից (Society of Singers) «Legend Award» մրցանակները: 1989 թվականին կինոյում նրա բոլոր նվաճումների համար նրան շնորհվել է «Սեսիլյա Բ. Դե Միլյա» մրցանակը: 2004 թվականին նախագահ Ջորջ Բուշ-կրտսերի կողմից պարգեւատրվել է Ազատության նախագահական մեդալով, իսկ 2011 թվականին՝ կարիերայում նվաճումների համար կինոքննադատների լոսանջելեսյան ասոցիացիայի մրցանակով (Los Angeles Film Critics Association’s Career Achievement Award): Զարգացած կինոյում ներդրման եւ ԱՄՆ-ի զարգացած երաժշտական արդյունաբերության համար Դորիս Դեյն ունի երկու աստղ Հոլիվուդյան փառքի ծառուղում: Մահացել է թոքերի բորբոքումից 2019 թվականի մայիսի 13-ին Կալիֆոռնիայի իր տանը 97 տարեկան հասակում[24][25][26]: Tea for Two (1950) (սաունդթրեք) Young Man with a Horn (1950) (սաունդթրեք) (Հարրի Ջեյմսոնի հետ համատեղ) Lullaby Of Broadway (1951) (սաունդթրեք) On Moonlight Bay (1951) (սաունդթրեք) I’ll See You in My Dreams (1951) (սաունդթրեք) By the Light of the Silvery Moon (1953) (սաունդթրեք) Calamity Jane (1953) (սաունդթրեք) Young at Heart (1954) (սաունդթրեք) (Ֆրենկ Սինատրայի հետ համատեղ) Love Me or Leave Me (սաունդթրեք) (1955) The Pajama Game (1957) (սաունդթրեք) (Ջոն Ռայթի հետ համատեղ) Duet (Անդրե Պրեւինի հետ համատեղ) (1962) Billy Rose’s Jumbo (սաունդթրեք) (1962) Annie Get Your Gun (Ռոբերտ Գուլեթի հետ համատեղ) (1963) The Love Album (ձայնագրվել է 1967 թվականին, թողարկվել է 1994 թվականին) 1948 ֆ Սիրավեպ բաց ծովում Romance on the High Seas Ջորջիա Գարեթ 1949 ֆ Երազում եմ քո մասին My Dream Is Yours Մարթա Գիբսոն 1949 ֆ Սա մեծ զգացմունք է It’s a Great Feeling Ջուդի Ադամս 1950 ֆ Շեփորահար Young Man with a Horn Ջո Ջորդան 1950 ֆ Թեյ երկուսի համար Tea for Two Նանեթ Քարթեր 1950 ֆ Վեսթպոյնտյան պատմությոն The West Point Story Ջեն Ուիլսոն 1951 ֆ Փոթորկի նախազգուշացում Storm Warning Լյուսի Ռայս 1951 ֆ Բրոդվեյի օրորոցայինը Lullaby of Broadway Մելինդա Հովարդ 1951 ֆ Լուսնի ծովածոց On Moonlight Bay Մարջորի Ուինֆիլդ 1951 ֆ Ես կտեսնեմ քեզ իմ երազներում I’ll See You in My Dreams Գրեյս Լեբոյ Կան 1951 ֆ Օդանավում աստղերի հետ Starlift ինքն իր դերում 1952 ֆ Հաղթողների խումբը The Winning Team Էյմի Ալեքսանդր 1952 ֆ Ապրիլը Փարիզում April in Paris Էթել Ջեքսոն 1953 ֆ Արծաթե լուսնի լույսի ներքո By the Light of the Silvery Moon Մարջորի Ուինֆիլդ 1953 ֆ Այսպիսով, դու հեռուստացույց ես ուզում So You Want a Television Set ինքն իր դերում 1953 ֆ Ջեյն աղետ Calamity Jane փորձանք բերող Ջեյն 1954 ֆ Հանցագործության ալիք Crime Wave ինքն իր դերում 1954 ֆ Բախտավոր Lucky Me Քենդի Ուիլմս 1954 ֆ Սա երիտասարդ սիրտ է Young at Heart Լորի Թաթլ 1955 ֆ Սիրիր կամ լքիր ինձ Love Me or Leave Me Ռութ Էթինգ 1956 ֆ Մարդը, որը չափից դուրս շատ բան գիտեր The Man Who Knew Too Much Ջո Մեքենա 1956 ֆ Ջուլիյա Julie Ջուլիյա Բենթոն 1957 ֆ Գիշերազգեստով խաղ The Pajama Game Բեյբ Ուիլյամս 1958 ֆ Ուսուցչի սիրեցյալը Teacher’s Pet Էրիկա Սթոուն 1958 ֆ Սիրո թունել The Tunnel of Love Իզոլդա Պուլ 1959 ֆ Սա տեղի ունեցավ Ջեյնի հետ It Happened to Jane Ջեյն Օսգուդ 1959 ֆ Մտերիմ զրույց Pillow Talk Ջեյն Մորոու 1960 ֆ Խնդրում եմ, մի կեր մարգարիտները Please Don’t Eat the Daisies Քեյն Ռոբինսոն ՄաքՔեյ 1960 ֆ Կեսգիշերային ժանյակ Midnight Lace Քիթ Պրեսթոն 1961 ֆ Հետ արի, իմ սեր Lover Come Back Քերոլ Թեմփլոն 1962 ֆ Այս ջրաքիսի մորթին That Touch of Mink Քեթի Թիմբերլեյք 1962 ֆ Ջամբո Բիլլի Ռոուզ Billy Rose’s Jumbo Քիթի Ուանդեր 1963 ֆ Հասցնել մինչեւ բռնակները The Thrill of It All Բեվերլի Բոյեր 1963 ֆ Ես վերադարձա, սիրելիս Move Over, Darling Էլեն Բագսթավ Արդեն 1964 ֆ Մի ուղարկիր ինձ ծաղիկներ Send Me No Flowers Ջուդի 1965 ֆ Անհանգիստ վկա Do Not Disturb Ջանեթ Հարպեր 1966 ֆ Ապակե հատակով նավակ The Glass Bottom Boat Ջենիֆեր Նելսոն 1967 ֆ Քմահաճույք Caprice Պատրիշա Ֆոսթեր 1967 ֆ Բալլադ Ջոզիի մասին The Ballad of Josie Ջոզի Մինիք 1968 ֆ Իսկ որտեղ ես եղել դու, երբ մարել է լույսը Where Were You When the Lights Went Out? Մարգարեթ Գարիսոն 1968 ֆ Վեցը մեկ կտուրի տակ With Six You Get Eggroll Էբի Մաքլյուր 1968-1973 ս Դորիս Դեյի շոուն The Doris Day Show Դորիս Մարտին 1970 ս Նահանգապետը եւ Ջեյ Ջեյը The Governor & J.J. ինքն իր դերում ↑ 1,0 1,1 1,2 1,3 1,4 German National Library, Berlin State Library, Bavarian State Library et al. Record #118524119 // Gemeinsame Normdatei — 2012—2016. ↑ 5,00 5,01 5,02 5,03 5,04 5,05 5,06 5,07 5,08 5,09 5,10 https://www.nytimes.com/2019/05/13/obituaries/doris-day-death.html ↑ 8,0 8,1 8,2 https://www.tvrage.com/person/id-87439/Doris+Day ↑ 9,0 9,1 9,2 https://www.nu.nl/film/5889717/amerikaanse-zangeres-en-actrice-doris-day-97-overleden.html ↑ 10,0 10,1 10,2 https://next.liberation.fr/cinema/2019/05/13/mort-de-doris-day-actrice-pas-si-lisse_1726712 ↑ 11,0 11,1 11,2 https://www.chicagotribune.com/entertainment/movies/ct-ent-doris-day-dead-20190513-story.html ↑ http://www.genealogics.org/getperson.php?personID=I00658032&tree=LEO ↑ Շատ տեղեկագրքերւոմ, այդ թվում, «Das große Personenlexikon des Films» եւ ռուսական մեծ հանրագիտարանում, ցույց են տալիս, որպես ծննդյան տարեթիվ 1924 թվական։ 1930 թվականի ապրիլի 1-ի Ցինցինատիի մարդահամարի հաշվետվության մեջ (Federal Census 1930, Enumeration District 55, Roll 1808, p. 10A) նրա տարիքը նշվում է 7 տարեկան: Այս փաստաթղթի հիման վրա այժմ համարվում է, որ Դեյը ծնվել է 1922 թվականին։ ↑ 87-летняя Дорис Дэй стала рекордсменкой британского музыкального чарта Արխիվացված է Օգոստոս 9, 2016 Wayback Machine-ի միջոցով: (Контрабанда, 12 сентября 2011 года) ↑ «Top Ten Money Making Stars»։ Quigley Publishing Company։ QP Media, Inc.։ Արխիվացված է օրիգինալից 2013-01-14-ին։ Վերցված է 2013-12-19 ↑ «Doris Day»։ Biography in Context։ Gale։ 2013։ Վերցված է 2016-01-15 ↑ Hotchner, A.E. Doris Day: Her Own Story. — New York: William Morrow and Company, Inc., 1976. — ISBN 978-0-688-02968-5 ↑ «Doris Day, Hollywood's Favorite Girl Next Door, Dies at 97»։ The Hollywood Reporter։ Վերցված է 2019-05-13 ↑ Lee Benjamin (2019-05-13)։ «Doris Day, celebrated actor and singer, dies at 97»։ The Guardian։ Վերցված է 2019-05-13 ↑ «Legendary actress and singer Doris Day dead at 97»։ AP NEWS։ The Associated Press։ 2019-05-13։ Վերցված է 2019-05-13 AllMovie · Allmusic · AlloCiné · ČSFD · Դանիական ազգային ֆիլմագրություն · Discogs · Filmportal · Internet Broadway Database · Internet Movie Database · ԿինոՊոիսկ · MusicBrainz · Rate Your Music · Find A Grave · WikiTree BIBSYS: 2066352 · BNC: a11843858 · BNE: XX1041910 · BNF: 138930476 · CONOR: 13857891 · GND: 118524119 · GTAA: 92089 · ICCU: IT\ICCU\TO0V\342542 · ISNI: 0000 0001 1471 2242, 0000 0003 6859 1225 · LCCN: n50035209 · LNB: 000069661 · NKC: xx0017294 · NLA: 35034093 · NSK: 000644330 · NTA: 071092900 · LIBRIS: 361000 · SUDOC: 074062530 · VIAF: 42024932 · WorldCat VIAF: 42024932 Ստացված է «https://hy.wikipedia.org/w/index.php?title=Դորիս_Դեյ&oldid=7035246» էջից


source: fineweb

text: Քիչ է մնում ես դուրս գամ թատրոնից տեղս զիջեմ որոշ լրագրողների Օգնեցեք! ՍՕՍ։ Որոշ լրագրողներ խլում են իմ հացը))) լրատվական դիլետանտությունը արդեն ծիծաղելի է։ Քիչ է մնում ես դուրս գամ թատրոնից տեղս զիջեմ որոշ լրագրողների։ Ուրեմն խոսքը այս երեխայի իբր անձեռոցիկ վաճառելու համար ձերբակալելու ու դրա շուրջ աղմուկ աղաղակի մասին է։ Ես ճանաչում եմ այս ընտանիքին, շատ բաներ չեմ ասի հաճախակի հղիացող ու թուրքիայում ծննդաբերող մոր մասով։ Երեխան ում ոստիկանություն են բերել, վնասել է իր դասընկերներից մի քանիսին ու լիքը անգամներ։ Ժողովուրդ լավ էլի, չի կարելի այդքան հավ լինել, էս ո՞ր դարն ա։


«Վաղարշապատ» ԲԿ-ից «Նաիրի» ԲԿ տեղափոխված երիտասարդի մոտ հրազեն է գտնվել | 24news Շաբ, 18 Հունվար, 2020 - 17:10 Ուրբ, 12/06/2019 - 17:56 Արդյունքում հայտնի դարձավ զինված միջադեպի մասնակից անձանց ինքնությունը։ Պարզվեց նաեւ, որ սպանության փորձ կատարած անձինք եղել են «BMW» մակնիշի ավտոմեքենայով, որը շահագործվել է Էջմիածնի բնակիչ, 25-ամյա մի երիտասարդի կողմից։ Վերջինս հայտնաբերվեց ու բերման ենթարկվեց։ Երիտասարդին մեղադրանք առաջադրվեց, ինչից հետո նա կալանավորվեց։ Հետագա միջոցառումներով իրավապահները հայտնաբերեցին նաեւ «BMW» մակնիշի ավտոմեքենան, որը Բյուրական գյուղից տեղափոխվեց բաժնի պահպանվող հատուկ տարածք։ Օպերատիվ-հետախուզական տարաբնույթ միջոցառումներով հայտնի դարձավ, որ հրազենային վնասվածքներով «Վաղարշապատ» բժշկական կենտրոնից Երեւանի «Նաիրի» բժշկական կենտրոն տեղափոխված երիտասարդը հիվանդասենյակում հրազեն է պահում։ Ոստիկանության եւ քննչական կոմիտեի ծառայողները դեկտեմբերի 5-ին դատարանի որոշմամբ խուզարկեցին հիվանդասենյակը եւ հայտնաբերեցին ատրճանակ՝ լիցքավորված 9մմ տրամաչափի 3 փամփուշտով, որոնցից մեկը՝ փողում։ Նշանակվել է դատաձգաբանական փորձաքննություն։ Դեպքի բոլոր հանգամանքները պարզելու ուղղությամբ օպերատիվ-հետախուզական միջոցառումներն ու քննչական գործողությունները շարունակվում են։


Գրիպը խլում է մեկ տարվա կյանք 11:04 - 12/դեկտեմբերի/2017 Գրիպը խլում է մեկ տարվա կյանք Գրիպի համաճարակ լինում է ամեն տարի, սովորաբար՝ ցուրտ եղանակին, որը ախտահարում երկրագնդի բնակչության մինչեւ 15 տոկոսին։ Յուրաքանչյուր մարդուց գրիպն ու ՍՇՎ-ները խլում են միջինը մեկ տարվա կյանք։ Հիվանդության ընթացքում մարդը դառնում է անգործունակ, տառապում բարձր ջերմությունից, ընդհանուր թուլությունից, գլխացավից, թունավոր վիրուսային սպիտակուցներով օրգանիզմի թունավորումից։ Ամենաբարեհաջող դեպքում վիրուսային գրիպը տեւում է երկու շաբաթ։ Որքան ձգվում է հիվանդությունը, այնքան մեծ է բարդությունների հավանականությունը։ Գրիպի բարդություններն առանձնակի վտանգավոր, նույնիսկ ճակատագրական կարող են դառնալ, այսպես կոչված, բարձր ռիսկի խմբի համար։ Հիշյալ խմբին են պատկանում տարեցները, երեխաները, թույլ իմունիտետով մարդիկ, սրտանոթային հիվանդություններով տառապողները, ծխամոլները։ Գրիպով հիվանդացությունն ուղեկցվում է բարձր մահացությամբ, հատկապես փոքր երեխաների եւ տարեց մարդկանց շրջանում։ Գրիպն ու ՍՇՎ-ները աստիճանաբար խաթարում են սրտանոթային համակարգը։ Գրիպի ծանր ընթացքը հաճախ հանգեցնում է սրտանոթային համակարգի, շնչառական օրգանների, կենտրոնական նյարդային համակարգի անդառնալի խանգարումների, ի վերջո, սրտի եւ անոթների հիվանդության, թոքաբորբի, տրախեոբրոնխիտների, մենինգոէնցեֆալիտների։ Գրիպի կանխման առավել գործուն միջոցը պատվաստումն է։ A եւ B վիրուսների անդադար փոփոխականության հետեւանքով ժամանակ առ ժամանակ առաջանում են դրանց նոր ենթատեսակներ։ Գրիպի ֆենոմենալ փոփոխականությունը այդ հիվանդությունը կանխող պատվաստանյութի մշակման գլխավոր դժվարությունն է։ Գրիպի դեմ պատվաստումների վերաբերյալ սովորաբար տալիս են հետեւյալ հարցերը. ՃԻ՞ՇՏ Է, ՈՐ ՊԱՏՎԱՍՏՎԱԾ ՄԱՐԴԻԿ, ՄԻԵՎՆՈՒՅՆ Է, ՀԻՎԱՆԴԱՆՈՒՄ ԵՆ։ -Հիվանդանում են, բայց, որպես կանոն, ոչ գրիպով։ ՍՇՎ-ների հարուցիչները շատ են, իսկ պատվաստանյութը «գործում է» միայն գրիպի վիրուսի դեմ։ Իսկ մեզանում բոլոր հիվանդությունները համառորեն չափում են նույն արշինով. իբր՝ եթե ձմեռ է ու ջերմություն ունեք, ուրեմն գրիպ եք։ Եվ չնայած տվյալներ կան, որ հակագրիպային պատվաստանյութերը փոքր-ինչ բարձրացնում են նաեւ այլ ՍՇՎ-ների նկատմամբ դիմադրողականությունը, ճիշտ չի լինի հուսալ, թե մեկ ներարկումը կպաշտպանի ձեզ ամեն ինչից՝ ներառյալ ալերգիան ու խումարը։ Բացի դրանից, մարդկանցից յուրաքանչյուրի իմունիտետի վիճակը տարբեր է. եթե պատվաստանյութի արդյունավետությունը միջինը 80-90 տոկոս է, ապա տարեց մարդկանց պարագայում, օրինակ, մոտ 60 տոկոս է։ Հոդվածն ամբողջությամբ կարդացեք «Հայոց Աշխարհ» օրաթերթի Դեկտեմբերի 12-ի համարում


text: Հայաստանի դպրոցների ինտերնետային ցանցի բաժինն իրականացնում է հետեւյալ աշխատանքները. Հայաստանի կրթական ցանցը (ՀԿՑ) ներկայումս ընդգրկում է երկրի բոլոր մարզերում տեղաբաշխված 1420 ուսումնական հաստատություններ։ Այն Հայաստանի խոշոր տեխնոլոգիական համակարգերից է։ ՀԿՑ–ն կրթական տեղեկատվական միջավայր է, որն ապահովում է ինչպես ուսումնական հաստատությունների եւ կենտրոնական հանգույցի, այնպես էլ առանձին ուսումնական հաստատությունների միջեւ տեղեկատվության հուսալի փոխանակում, պարունակում է պաշտոնական, ուսումնամեթոդական եւ տեղեկատվական հսկայական նյութեր: Ցանցի շնորհիվ դպրոցներին հասանելի են նաեւ համացանցային կրթական եւ տեղեկատվական պաշարները: ՀԿՑ–ի առաջին մասը՝ Հայաստանի դպրոցների փոխկապակցման ծրագրի շրջանակներում (324 դպրոց) ստեղծվել է 2003-2007թթ. «Փրոջեքթ Հարմոնի» կազմակերպության կողմից՝ ԱՄՆ պետդեպարտամենտի հատկացրած ֆինանսական միջոցներով (2005-2007թթ. աշխատանքները համաֆինանսավորել է նաեւ Հայաստանի Հանրապետության կառավարությունը)։ 2007թ. հուլիսից ՀԴՓԾ–ն փոխանցվել է ՀՀ կառավարությանը՝ աշխատանքների շարունակականությունն ապահովելու պայմանով։ Վերանվանվել է Հայաստանի դպրոցների ինտերնետային ցանցի (ՀԴԻՑ)։ ՀԴԻՑ կենտրոնական հանգույցը տեղակայվել է Կրթության եւ գիտության նախարարության «Կրթական տեխնոլոգիաների ազգային կենտրոն» ՊՈԱԿ–ում (ԿՏԱԿ)։ ՀԴԻՑ–ի կառավարումն ու սպասարկումը 2007թ. հուլիսից իրականացրել է ԿՏԱԿ–ը՝ պետական բյուջեից հատկացված ֆինանսական միջոցներով։ ՀԴԻՑ–ի երկրորդ մասը (320 դպրոց) ստեղծվել է 2008թ. ընթացքում՝ Համաշխարհային բանկի վարկային ծրագրի շրջանակներում, «Կրթական ծրագրերի կենտրոն» ԾԻԳ–ի պատվերով։ Ծրագրի իրականացման շնորհիվ ոչ միայն ավելացել է ՀԴԻՑ–ում ընդգրկված դպրոցների քանակը, այլեւ ստեղծվել է նոր ենթակառուցվածք, հզորացվել է կենտրոնական հանգույցը։ ՀԴԻՑ–ի երրորդ մասը (300 դպրոց) կառուցվել է 2010 թվականին ՀՀ պետական բյուջեից հատկացված ֆինանսական միջոցներով. նոր մարզային հանգույցներ չեն ստեղծվել, օգտագործվել է գոյություն ունեցող ենթակառուցվածքը, հզորացվել են որոշ մարզային հանգույցներ։ 2010թ. վերջին «Կրթական ծրագրերի կենտրոն» ԾԻԳ–ը հայտարարել է մրցույթ Համաշխարհային բանկի վարկային ծրագրի շրջանակներում 459 դպրոց ՀԴԻՑ–ին միացնելու աշխատանքների կատարման համար։ Ստեղծվել են շուրջ 200 նոր մարզային հանգույցներ եւ 2012թ. վերջին նոր ենթակառուցվածքը հանձնվել է ԿՏԱԿ–ին։ ՀԴԻՑ–ում ընդգրկվել են Հայաստանի գրեթե բոլոր դպրոցները։ 2013 թվականի հունվարից ՀԴԻՑ–ը վերանվանվել է Հայաստանի կրթական ցանցի (ՀԿՑ)։ Այսօր ՀԿՑ–ի աշխարհագրությունն ամբողջ Հայաստանի Հանրապետությունն է։ ՀԿՑ–ն մի յուրահատուկ վիրտուալ տարածք է, որն աշխատունակ է նույնիսկ արտաքին ինտերնետային կապուղիների բացակայության պայմաններում։ ՀԿՑ–ի լայն աշխարհագրությունն է պատճառը, որ թեեւ անցած տարիների ընթացքում մրցույթում հաղթել եւ սպասարկումն իրականացրել են երկու տարբեր կազմակերպություններ՝ «Հարմոնիա» հիմնադրամ եւ «Յուքոմ» ՍՊԸ–ն սակայն նրանցից ոչ մեկն ի զորու չի եղել սպասարկումն իրականացնել միայնակ՝ առանց այլ կազմակերպությունների հետ համագործակցելու։ Այսօր ոչ մի ինտերնետ մատակարար չունի հասանելիություն Հայաստանի ամբողջ տարածքում։ ՀԿՑ կապի հանգույցները սպասարկելու համար միշտ էլ սպասարկող կազմակերպությունը վարձել է կապուղիներ Արմինկո, ՎԵԲ, Արմենտել, ՋիԷնՍի, ԷյԴիՍի, Յուքոմ ընկերություններից։ ՀԿՑ կենտրոնական հանգույցը այն բացառիկ վայրերից է, որտեղ չնայած միմյանց միջեւ առկա մեծ մրցակցության, հատվում են հինգ առաջատար մատակարարների օպտիկամանրաթելային կապուղիները։ 2013թ-ից ցանցը սպասարկող կազմակերպությունն իր նախաձեռնությամբ, իսկ այնուհետեւ նաեւ որպես պարտադիր պայման, որպես պահուստային կապի միջոց, ՀԿՑ բոլոր ուսումնական հաստատություններին բաժանել է 3G մոդեմներ։ Դրա շնորհիվ նույնիսկ այն դեպքում, երբ խափանվեն կապի հանգույցները եւ եղանակային պայմանները թույլ չտան փոխարինել սարքավորումները, ուսումնական հաստատությունները չեն զրկվում կապից։ Ընդ որում պահուստային կապի միջոցներն էլ ուսումնական հաստատությունների ելքը դեպի ինտերնետ իրականացնում են ՀԿՑ կենտրոնական հանգույցի սերվերներով։ 2013թ. հաջորդ փոփոխությունը վերաբերվում է Երեւանի ուսումնական հաստատություններին։ Այդ ուսումնական հաստատությունները ՀԿՑ կենտրոնական հանգույցին միացվել են օպտիկամանրաթելային մալուխով։ Դրա շնորհիվ Երեւանի ուսումնական հաստատությունները առնվազն 8 Մբ/վ արագությամբ կապուղով միացվել են կենտրոնական հանգույցին։ Վայոց ձորի մարզում «Մեկ աշակերտ – մեկ համակարգիչ» ծրագրի փորձնական փուլի իրականացման արդյունքում վերազինվել է մարզի ուսումնական հաստատությունների ենթացանցը եւ բոլոր դպրոցներում ապահովվել է անլար կապի ծածկույթ: Վայոց ձորի մարզի բոլոր ուսումնական հաստատությունները կապված են ՀԿՑ կենտրոնական հանգույցին 5 Մբ/վրկ թողունակությամբ կապուղով: Կրթական համակարգում օգտագործվող «Մայքրոսոֆթ» ընկերության համակարգչային ծրագրերի արտոնագրման գործընթացի կազմակերպման շրջանակներում Կրթական հաստատություններում «Մայքրոսոֆթ» ընկերության արտոնագրված ծրագրային համակարգեր օգտագործելու նպատակով ՀՀ կառավարության եւ «Մայքրոսոֆթ» ընկերության միջեւ ստորագրված պայմանագրով ձեռք բերված Windows եւ Office ծրագրային համակարգերի 18000 արտոնագրերը եւ անհրաժեշտության դեպքում համապատասխան խորհրդատվությունը ԿՏԱԿ-ը տրամադրում ՀՀ կրթական ուսումնական հաստատություններին:


«Թրեմբլեյ զբոսայգում բացված հուշահամալիրը բացասական ազդեցություն է ունենալու թուրք-շվեյցարական հարաբերությունների վրա: Դա ոչ բարյացակամ եւ չհաշվարկված քայլ է»,- ասել է թուրք հյուպատոսը:


text: 17:07 - 26/Հոկտեմբերի/2020 ՀՀ նախագահ Արմեն Սարգսյանը հոկտեմբերի 26-ին հրամանագիր է ստորագրել, որում ասվում է. Վաղինակ ՍԱՐԳՍՅԱՆԻՆ ազատել Հայաստանի Հանրապետության ազգային անվտանգության ծառայության սահմանապահ զորքերի հրամանատարի պաշտոնից»:


Yerevannews.am | «Ադրբեջանցի հաքերները 2000-ից ավելի հայ օգտատերերի ֆեյսբուքյան տվյալներ են հրապարակել». Սամվել Մարտիրոսյան 12:22 - 28/Մայիս/2019 «Ադրբեջանցի հաքերները 2000-ից ավելի հայ օգտատերերի ֆեյսբուքյան տվյալներ են հրապարակել». Սամվել Մարտիրոսյան Տեղեկատվական անվտանգության փորձագետ Սամվել Մարտիրոսյանը ֆեյսբուքյան իր էջում գրել է. «(Տարածելը խրախուսվում է) Հարգելի հայրենակիցներ, Ադրբեջանական հաքերներն այսօրվան նվիրված հարձակում են իրականացրել եւ հրապարակել են 2 հազարից ավելի հայկական ֆեյսբուքյան լոգին եւ գաղտնաբառեր։ Դեռ շատերը կոտրած չեն, նենց որ կհասցնեք շուտ փոխել գաղտնաբառը, եթե կաք այս ցուցակում։ Ես գաղտնաբարռերը հեռացրել եմ, բնականաբար։ Նաեւ շատ կրկնվողներ էլ կան։ Զահլես գնաց կեսից մաքրելը, սենց էլ կուտվի... 1. Գտնելու համար Ctrl F եք անում նոր որոնում ձեր լոգինը։ Մի մասինը հեռախոսների համարնեն են։ 2. Եթե նույն գաղտնաբարն այլ տեղ եք օգտագործել, այնտեղ էլ փոխեք: 3. Հիմնականում կտեսնեք մեյլ.ռու օգտատերերի։ Ամեն անգամ մի զարմացեք, պարզապես հիմնականում մեյլ.ռու է տարածված Հայաստանում եւ այդ մարդկանց են որսում։ http://bit.ly/2QBsaBz 5. Եթե արդեն կոտրել են- ֆեյսբոքից դուրս եկած վիճակում մտեք https://facebook.com/hacked եւ փորձեք վերականգնվել: 6. Նամակներով եկած հղումները մի բացեք, լավ էլի»։


Լրատվություն Շնորհավորական Նախագահ Սերժ Սարգսյանը շնորհավորական ուղերձ է հղել ԱՄՆ Նախագահ Բարաք Օբամային 04.08.2014 Նախագահ Սերժ Սարգսյանն այսօր շնորհավորական ուղերձ է հղել Ամերիկայի Միացյալ Նահանգների Նախագահ Բարաք Օբամային՝ ծննդյան օրվա առթիվ, մաղթել քաջառողջություն, երջանկություն եւ հաջողություններ: «Մեծարգո պարոն Նախագահ, Հայաստանը բարձր է գնահատում Միացյալ Նահանգների հետ ձեւավորված գործընկերային սերտ հարաբերությունները, որոնք հիմնված են փոխադարձ հարգանքի եւ վստահության, ընդհանուր արժեքների եւ ձգտումների վրա: Երախտագիտություն եմ հայտնում Ձեզ մեր երկրների միջեւ համակողմանի համագործակցության զարգացման եւ Հայաստանում իրականացվող բարեփոխումներին ուղղված աջակցության համար: Համոզված եմ, որ Հայաստանի Հանրապետության եւ Ամերիկայի Միացյալ Նահանգների միջեւ բարեկամական կապերը կշարունակեն կրել վերընթաց բնույթ՝ նոր, խոստումնալից հեռանկարներ բացելով մեր երկրների եւ ժողովուրդների խաղաղ ու բարեկեցիկ ապագայի համար»,-ասված է ՀՀ Նախագահի շնորհավորական ուղերձում: a7c


Փաստաթղթեր ՀՀ նախագահի հրամանագրերը Գ. Խաչատրյանին Հայաստանի Հանրապետության կառավարությանն առընթեր Պետական եկամուտների կոմիտեի նախագահ նշանակելու մասին Հիմք ընդունելով Հայաստանի Հանրապետության Նախագահի 2007 թվականի հուլիսի 18-ի ՆՀ-174-Ն հրամանագրով հաստատված կարգի 124-րդ կետը՝ ո ր ո շ ու մ ե մ. Գագիկ ԽԱՉԱՏՐՅԱՆԻՆ նշանակել Հայաստանի Հանրապետության կառավարությանն առընթեր պետական եկամուտների կոմիտեի նախագահ՝ ազատելով նրան Հայաստանի Հանրապետության կառավարությանն առընթեր մաքսային պետական կոմիտեի նախագահի պաշտոնից: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Օգոստոսի 20 Երեւան


Միջբուհական դատախաղ-մրցույթի բանավոր փուլի բացման հանդիսավոր արարողության ժամանակ ԵՊՀ իրավագիտության դեկան Գագիկ Ղազինյանը, ողջունելով ներկաներին եւ հաջողություն մաղթելով մասնակիցներին, ուրախությամբ փաստեց, որ դատախաղ-մրցույթն արդեն ավանդական է դառնում. «Սա իսկապես իր տեսակի մեջ բացառիկ միջբուհական մրցույթ է, որը հնարավորություն է տալիս գործնականում կիրառելու եւ դրսեւորելու տեսական գիտելիքները»: